Kako izgleda sedište Olimpijskog komiteta u Lozani - Moj Enterijer – Kupatila, Nameštaj, Kuhinje, Garniture...\nSmeštena u javnom prostoru koji dočekuje raznovrsnu grupu posetilaca, zgrada Olimpijskog komiteta u Lozani postaje simbolički arhitektonski orijentir za lokalnu zajednicu, kao primer dostupnosti i transparentnosti.\nObale Ženevskog jezera su zaštićeno područje, pa se 3XN arhitektonski studio, radeći sa Međunarodnim olimpijskim komitetom, približio projektu sa namerom da postigne najviši nivo integracije u okruženju. Susedni LeChateau de Vidy zgrada koja se nalazi u arhitektonskom popisu Kantona de Vaud, renovirana je, sa originalnim fasadama vraćenim u prvobitno stanje.\nZgrada ima sve elemente održivosti, uključujući mogućnost sakupljanja kišnice, ugrađene solarne panele i reciklirane materijale. Sistem pumpi crpi vodu iz obližnjeg Ženevskog jezera, sa dubine od 60m, kako bi se postigla prijatna temperatura.\nOdrživi dizajn se ogleda i kroz uvećanje prirodne svetlosti u unutrašnjosti i delimično zeleni krov. Projekat je uradila firma 3XN u saradnji sa lokalnom firmom IttenBrechbühl.\nUnutrašnjost je fleksiblno organizovana, tako da se kancelarije mogu rekonfigurisati ako je potrebno, dok gotovo monumentalno centralno stepenište upućuje na Kubertenove olimpijske krugove i povezuje svih pet spratova kroz centralni atrijum.\nDizajn uključuje prirodu i pejzaž kako bi se maksimizirala lepota lokacije, koristeći elemente biljki različitih lestvica za stvaranje staza i vidikovaca, uz istovremeno očuvanje lokalnog biodiverziteta.\nFoto International Olympic Committee (IOC) / MØRK, Adam\nPROČITAJTE SLEDEĆI TEKST: Kreativni prostor arhitektonskog i dizajnerskog biroa Universal\n22. jul 2019. Office\nTri odlične boje za kućnu kancelariju\nDizajniranje kućne kancelarije je uvek trik: brinete se o tome kakav sto treba da postavite, koliko stolica treba da imate, da li vam treba kauč i kako će police fun


Analogni starac prkosi vremenu - eTrafika\nAnalogni starac prkosi vremenu\n25/09/2011 5 min za čitanje\nHrvatska je već odavno obavila proces digitalizacije, Srbija je na putu da ovaj problem riješi u skorije vrijeme, dok bi BiH mogla da ostane jedna od rijetkih zemalja koja neće ispuniti uslove za proces digitalizacije u predviđenom roku, zbog čega bi državljane ove zemlje mogao progutati digitalni mrak.\nPrema riječima zamjenika ministra prometa i komunikacija Vlatka Drmića, Bosna i Hercegovina je jedna od zemalja koja je prva u regiji imala Strategiju prelaska sa analognog na digitalno emitovanje, ipak, kako to obično biva u BiH, u samoj realizaciji došlo je do problema raznih vrsta, od financijskih, zakonskih, administrativnih itd.\n„Strategijom o prelasku sa analognog na digitalno emitovanje u BiH, usvojenom od strane Savjeta ministara BiH, kao krajnji rok za gašenje analognog signala definisan je 31.12.2011. godine. Međutim, već sada je evidentno da Bosna i Hercegovina neće uspjeti ispoštovati taj rok,“ dodao je Drmić.\nDa situacija bude još gora, prema dosadašnjim planovima Savjet ministara BiH je na prijedlog Ministarstva komunikacija i prometa do sada tek usvojio dvije odluke o financiranju prve faze procesa digitalizacije, u ukupnom iznosu od 7 miliona KM, a kako sada stvari stoje ne ginu nam i nova zaduženja.\n„Ministarstvo je u okviru Dokumenta okvirnog budžeta planiralo sredstva za proces digitalizacije u ukupnom trogodišnjem iznosu od 15 miliona KM. Ovo sve nije dovoljno za realizaciju kompletnog procesa digitalizacije u BiH, tako da će biti neophodno posegnuti i za određenim kreditnim zaduženjima, pri čemu je već EBRD banka izrazila zainteresiranost da kreditira ovaj projekat,“ kazao je Drmić.\nKrajnji rok do kojeg bi, prema odluci o dodjeli frakvencija, BiH trebala da završi proces digitalizacije javnih emitera je 15. jun 2015. godine. Ipak, prema riječima člana upravnog odbora RTRS Radmile Čokorilo, situacija koja trenutno vlada u BiH ne obećava da će se zadane obaveza ispuniti u predviđenom roku.\n„ Najveći problem su finansije, koje treba po zakonu o sistemu i javnim emiterima obezbjediti resorno Ministarstvo. Do sada to Ministarstvo nije izdvojilo ni jednu marku, te ako se ovako nastavi digitalni prijemnici, neće biti postavljeni ni do 2013. godine, a ne ranije kako to najavljuju u Ministarstvu komunikacija i prometa, koje predstavlja glavnog i jedinog krivca za kašnjenje u procesu digitalizacije“, rekla je Čokorilo.\nPo prelasku na digitalni signal gledaocima u BiH bi trebalo biti omogućeno korištenje Interneta, kvalitetnija slika, mogućnost kupovine iz kuće, i sl. Pored toga, gledaoci će biti u prilici primati podatke i televizijske usluge kao što su dodati titlovi, audio kanali, više informacija o programu (elektronski programski vodič), zatim usluge za osobe sa posebnim potrebama i mnogi drugi.\nIpak, da bi građani mogli da uživaju u digitalnom signalu moraće nabaviti tzv. eksterni digitalni zemaljki prijemnik, za koji su, kako kažu u Ministarstvu prometa i komunikacija, predviđene subvencije, mada ako pogledamo na ulaganja resornog Ministrarstva u proces digitalizacije, teško je očekivati neku osjetnu pomoć. Ako se osvrnemo u nazad i pogledamo sva razbacivanja Ministarstva sa novcem iz budžeta, nepoštivanja donešenih rokova i nova kreditna zaduženja, građani BiH bi mogli puno više da plate digitalne povlastice od same cijene prijemnika.\nZa potpuni završetak digitalizacije potrebno je oko 60 000 KM, a kako za sada BiH napreduje u ovom procesu, koliko je do sada novca izdvojila iz budžeta( a izdvojena je jedna velika 0), te kad je poznato da su sredstvima predviđenim za proces digitalizacije kupljeni tahografi u iznosu od 2 miliona KM, teško da se možemo nadati u skorije vrijeme udobnostima koje nudi digitalni signal. Danas gledajući, i iz ove pozicije u kojoj se trenutno nalazimo, čini se da će se u BiH analogni starkelja busati u prsa duže nego što to neki predviđaju.\nPravosudni rat RTRS-a i RAK-a\nPoznato je da je RTRS još krajem 2009. godine postavila digitalni prijemnik i na taj način jednim dijelom započela proces digitalizacije, zbog čega je kažnjena od strane Regulatorne agencije za komunikacije novčanom kaznom u iznosu od 100 000 KM.\nIz RAK-a kažu da je RTRS na taj način prekršila član 32. stav 1. Zakona o komunikacijama BiH i tako neovlašteno koristila frekvencije.\n„ Osim toga, RTRS je, pored neovlaštenog korištenja frekvencije, reklamirajući svoje digitalno emitovanje kao poseban napredak, propustila da obavijesti krajnje korisnike da sadašnja tehnologija neće biti u upotrebi u momentu uvođenja digitalnog emitovanja u BiH, izlažući gledaoce nepotrebnim troškovima,“ kazala je portparol RAK-a Amela Odobašić.\nRadmila Čokorilo nam je rekla da je zabrinjavajuće to da druga dva javna emitera, BHT i FTV, već nekoliko godina imaju finansijskih problema što takođe može biti problem u samom procesu digitalizacije.\n„ RTRS je pokušao da iskorači i htio je da bude neko ko podržava i želi da ispoštuje zakonsku obavezu o procesu digitalizacije, ali je zbog toga kažnjen od strane RAK-a i ovaj proces je još na sudu.Važno je reći da je RTRS osposobila infrastrukturu za digitalnu opremu, a druga dva emitera (BHRT i FRTV) nisu.“, dodala je Čokorilo.\ndigitalizacija u bihMilovan Matić


Kompanija „Kamov“, koja je dio holdinga „Helikopteri Rusije“, već je patentirala tu tehnologiju, a vijest je objelodanio glavni konstruktor preduzeća Sergej Mihejev, tokom nedavno održanog Međunarodnog avijaciono-kosmičkog salona „MAKS 2019“, koji je bio organizovan u Žukovskom, nedaleko od Moskve.\nMihejev je izjavio da perspektivni pandani koje proizvode američke kompanije „Boing“ i „Sikorski“ još nisu dostigli takve pokazatelje — američki helikopteri, koji su u razvoju, letjeće brzinom od 480 do 550 kilometara na čas.\nBudući da kompanija „Kamov“ ima sve kompetencije za stvaranje takvih vrsta letjelica, ruski vojni eksperti kažu da se njihovim izjavama može vjerovati. Oni objašnjavaju da mnoge kompanije već duže vrijeme rade na stvaranju brzih helikoptera i da će u perspektivi helikopteri koji razvijaju velike brzine pomoći i u borbi protiv neprijateljskih lovaca-bombardera.\n„Takve izložbe poput ’MAKS 2019‘ daju nam razlog da slobodno možemo da kažemo da naša avijaciono-kosmička industrija i naša vazduhoplovna industrija, kao i naši konstruktori, tehnolozi i proizvođači — imaju veliki potencijal i sjajne mogućnosti. U stvari, mi smo među tri najbolja proizvođača aviona u svijetu“, istakao je Popov.\nSrušio se helikopter, četiri osobe poginule


Novogodišnja ADSL ponuda EUneta\nNovogodišnja ADSL ponuda EUneta – Personal magazin\nUkoliko se prijavite do 31. decembra za bilo koji od EunetADSL paketa moćićete da uživate u najbržem Internetu po najpovoljnijim uslovima. Izaberite paket sa brzinom koja vama najviše odgovara i…\nUkoliko se prijavite do 31. decembra za bilo koji od EunetADSL paketa moćićete da uživate u najbržem Internetu po najpovoljnijim uslovima. Izaberite paket sa brzinom koja vama najviše odgovara i plaćaćete prve tri pretplate u iznosu od po samo 1 dinar.\nIzborom bilo kog EUnetADSL paketa dobijate 4 sata besplatnog telefoniranja sa inostranstvom korišćenjem EUnetPhone servisa, koji će vam biti automatski aktiviran. EUnetPhone servis omogućava i do 10 puta jeftinije telefonske razgovore sa inostranstvom u odnosu na standardno telefoniranje.\nOd sada ekskluzivno uz EUnetADSL imate mogućnost korišćenja nove usluge na našem tržištu, IPTV – televizija nove generacije. Izaberite opciju snimanja sadržaja, videa na zahtev, automatskog prebacivanja programa na željene emisije do 7 dana unapred, roditeljsku kontrolu i postanite urednik svog televizijskog programa.\nNovogodišnja ADSL ponuda EUneta was last modified: December 9th, 2009 by Redakcija\nProgram podrške razvoju politike informaciono-komunikacionih tehnologija\nLexmark T652DTN štampač za najzahtevnije korisnike


Kragujevac - Prijave zbog raskopanih ulica u Kragujevcu - Vesti iz Kragujevca i Šumadije - Pressek.rs\nPrijave zbog raskopanih ulica u Kragujevcu\nKragujevac Četvrtak, 17. januar 2019.\nKomunalna inspekcija grada Kragujevca izdala je prekršajne naloge protiv firme „Telnet 036” iz Kraljeva, koja je za potrebe Telekoma izvodila radove u centru grada, saznaje portal Pressek u gradskoj upravi.\nPrekršajni nalozi su izdati jer nije poštovana odluka o vraćanju raskopanih ulica u prethodno stanje.\nRaskopavanje gradskih ulica u samom centru grada počelo je krajem prošle godine. Radove je izvodio Telekom Srbija, zbog uvođenja nove kablovske mreže, odnosno podizvođač radova „Telnet 036” iz Kraljeva, kome su i izdate prekršajne prijave.\nPrema odluci o komunalnom redu, izvođač radova ima do osam dana od izvođenja radova da sve vrati u prethodno stanje, ali to nije učinio u potpunosti.\nKako smo saznali prekršajni nalozi izdati su još sredinom decembra.\nOd tada do danas pojedine ulice još uvek nisu vraćene u prethodno stanje, a reagovali su i nadležni u JKP „Putevi”, koji su ovoga puta izdali naloge direktno podizvođaču radova.\n– Izdali smo naloge da se ponovo urade delovi nekih ulica u samom centru grada, rekao je za Pressek Nikola Miletić, direktor JKP „Putevi Kragujevac”\nPrema njegovim rečima, trenutni problem su niske temperature i sneg, pa je sada nemoguće izvoditi radove.\n– Čim otopli, behaton će tamo gde je potrebno biti prepakovan. Ukoliko ni tada stanje ulica ne bude zadovoljavajuće podnećemo nove prijave, ovoga puta kaznene, kaže Miletić.\nIako je članom 61. gradske Odluke o komunalnom redu grada Kragujevca, zabranjeno raskopavanje javne površine u periodu od 1. decembra do 28. februara, osim u slučaju da postoje opravdani razlozi za to, odnosno da je reč o hitnim intervencijama, Gradska uprava dozvolila je Telekomu da u sred zime širi optičku mrežu, zbog čega su ulice u centru danima bile raskopane.\n# Inspekcija # Kragujevac # vesti kragujevac\n· Četvrtak, 17. januar 2019. Kragujevac diže novi kredit\n· Petak, 18. januar 2019. Kragujevac pokušava da vrati odmaralište Gradac\nKragujevac diže novi kredit\nU požaru na Aerodromu nije bilo povređenih


Francuske vlasti uhapsile su u nedelju italijanskog menadžera restorana, bivšeg pripadnika britanskih specijalnih snaga i nekadašnjeg paparaca zbog otmice 76-godišnje francuske milionerke i hotelijerke Žaklin Verak, saopštio je tužilac u Nici, prenosi danas AFP.\nVlasti su optužile još tri osobe za učešće u zaveri i svih šest optuženih se nalaze u pritvoru, a ako budu osuđeni preti im doživotna robija.\nVerak, vlasnica renomiranog restorana “Rezerv” u Nici, koja je vlasnica i hotela “Grand” sa pet zvezdica u obližnjem Kanu, oteta je prošlog ponedeljka dok je ulazila u svoj džip i odvezena kombijem u nepoznatom pravcu.\nOna je oslobođena dva dana kasnije nakog što ju je jedan prolaznik ugledao vezanu, sa povezom preko usta, kako leži na podu kombija.\nTužilac Žan-Mišel Pretr rekao je da su otmičari vezali ruke i noge otetoj ženi i zalepili joj selotejp preko očiju i usta, a dok je pokušavala da se oslobodi zadobila je veći broj povreda.\nProlaznik je najpre primetio da se registarska tablica na vozilu delimično otkačila, dok se ispod nazirala druga, a onda je uočio i ženu unutar kombija.\nIstražitelji veruju da je Italijan Đuzepe S, koji je bio menadžer restorana “Rezerv” od 2007. do 2009, bio kivan na Verak jer je ona otkupila taj restoran nakon što je njegovo preduzeće 2009. godine bankrotiralo.\nOtmicu je, navode istražitelji, organizovao u pokušaju da povrati izgubljeni novac tražeći otkup od bliskih saradnika bogate hotelijerke.\nBivši novinski fotograf Lik Ž, poznat kao “Tintin”, optužen je da je opremio vozilo Verakove uređajem za praćenje, dok je britanski državljanin, koji je nekada bio pripadnik britanskih specijalnih snaga, a sada je beskućnik u Nici, optužen da je obezbeđivao ovu kriminalnu grupu.\nOstale tri osobe koje su optužene u istom slučaju su, kako istražitelji veruju, članovi ganga koji su direktno učestvovali u kidnapovanju hotelijerke, koju su otela tri muškarca u centru Nice.\nVerak je bila oteta i pre tri godine, ali motiv nikada nije razjašnjen, a istražitelji sada nastoje da utvrde da li su te dve otmice povezane, navodi francuska agencija.


Radnicima "Goše" uplaćeno samo po 100 dinara\nAleksandar Vučić u "Goši" / Foto: FoNet/Vlada Srbije, Slobodan Miljević\nRadnicima “Goše” uplaćeno samo po 100 dinara\nRadnici Fabrike šinskih vozila “Goša” iz Smederevske Palanke juče ujutro blokirali su prugu Begrad – Niš na železničkom Koridoru 10, u znak protesta što nisu realizovane odredbe sporazuma potpisanog između Štrajkačkog odbora i menadžmenta fabrike.\nPredsednik Štrajkačkog odbora Milan Vujčić rekao je da su radnici imali sastanak sa generalnim direktorom koji je od njih tražio da opet rade bez plate. Na sastanku im je saopšteno da od potpisanih dogovora nema ništa i da će radnicima biti uplaćeno po 100 dinara, kako im računi ne bi bili ugašeni. “Nisu nam isplatili obećanih 30.000 dinara, a nisu nam dostavili ni spisak sa tačnim iznosom dugovanja radnicima. Trebalo je da daju garancije državi na pet miliona evra kakao bi nam bio povezan radni staž i uplaćeni doprinosi za penzijsko i zdravstveno osiguranje, ali ni to nisu ispunili”, naveo je Vujčić.\nInače, početkom aprila tadašnji premijer Aleksandar Vučić izjavio je u Smederevskoj Palanci da je Vlada obezbedila sredstva za jednokratnu pomoć radnicima “Goše” od 60.000 dinara. On je tada kazao da će država preuzeti na sebe dugovanja “Goše” prema PIO fondu u iznosu od 3,2 miliona evra. A prethodno više od 300 radnika “Goše” dve nedelje je bilo u štrajku zbog toga što tri godine ne primaju redovne plate, ne uplaćuju im se doprinosi, niti overavaju zdravstvene knjižice, zbog čega je jedan radnik 22. marta izvršio samoubistvo.\nKurti uveren da će biti novi premijer KosovaInstitucije da kažu da se napadi na novinare neće tolerisati


NBS dopunila zlatne rezerve sa 290 kg › Made-in-Germany.rs\nNarodna banka Srbije (NBS) kupila je još 23 poluge zlata, teške 290 kilograma, pa ovog plemenitog metala u državnim rezervama sada ima 17,8 tona, koje trenutno na tržištu vrede ukupno 575 miliona eura.\nU NBS kažu da je kupovina zlata u skladu sa potezima mnogih centralnih banaka u svetu, koje su u ovoj godini dokupljivanjem zlata takođe povećavale svoje devizne rezerve. Osnovni motiv za takav potez jeste rast cene tog plemenitog metala. U 2008. godini jedna unca zlata koštala je 700 dolara, dok je ove godine zlato dostizalo cenu i od 1.500 dolara za uncu.\nTokom poslednjih godina NBS nije prodavala zlato iz deviznih rezervi već je povećavala rezerve, kupujući zlato isključivo na domaćem tržištu od Rudarsko-topioničarskog basena „Bor“. Zlato se u našoj zemlji čuva u obliku zlatnih poluga, zlata na računima centralne banke u inostranstvu i kovanog zlata. Najveći deo naših zlatnih rezervi nalazi se u zemlji, dok se mali deo čuva u inostranstvu, piše “Blic”.\nCentralnoj banci zlato služi kao zaštita od inflacije na duži rok. Ono obezbeđuje prinos, omogućava smanjenje rizika deviznih rezervi, ali je i garancija poverenja u centralnu banku, naročito u kriznim vremenima.\nSrbija se u regionu nalazi na trećem mestu po količini zlata u svojim rezervama, pokazuje izveštaj Svetskog saveta za zlato iz 2014. godine. Na prvom mestu je Grčka sa 112 tona zlatnih rezervi, a na drugom je Bugarska sa 40 tona.\nSrbija bogatija za 27 zlatnih poluga\nSrbija uvećala zlatne rezerve\nNemačke rezerve zlata vraćene iz Francuske


Beta 24. marta 2018. 17:50\nNa današnjem programskom skupu Stranke demokratske akcije (SDA) u Sarajevu zaključeno je da su njeno trajno opredeljenje i osnovni politički cilj očuvanje celovite i demokratske BiH, i prosperitet i ravnopravnost svih njenih naroda i gradjana, i u tom kontekstu je kritikovan predsednik Republike Srpske Milorad Dodik.\n„Nikada nećemo dozvoliti povredu suvereniteta i teritorijalnog integriteta Bosne i Hercegovine. Odlučno ćemo zaustaviti sve one koji nasrću na suverenitet BiH i prete njenom teritorijalnom integritetu“, zaključci si sa programskog skupa SDA u dvorani „Zetra“.\nSDA je još naglasila da „oni koji to uzaludno pokušavaju, mogu dovesti u pitanje samo Dejtonski mirovni sporazum i ono što je njime kreirano, a to su entiteti“.\n„Pozivamo predsednika RS Milorada Dodika da konačno prestane sa jalovim pričama o secesiji, jer se na taj način samo zaustavljaju investicije, kvari atmosfera u zemlji, onemogućava politički dijalog i intenzivira odlazak mladih ljudi“, piše u zaključcima.\nIstaknuto je da će „Srebrenica, Tomašica i sva druga mesta genocida i pokolja nad nevinim žrtvama udruženih zločinačkih poduhvata, koje su predvodili Milošević, Karadžić, Mladić i drugi, zauvek biti deo BiH“.\nSDA je naglasila da neće prihvatiti da se Bošnjaci i Hrvati u RS tretiraju kao gradjani drugog reda.\n„Vlasti tog entiteta konačno moraju prestati s politikom diskriminacije, aparthejda i omalovažavanja nesrba. Dužni su obezbediti proporcionalno učešće u vlasti i omogućiti ostvarivanje ljudskih sloboda i prava“, piše u zaključcima.\nSDA je dalje istakla da se zalaže za dobre odnose sa susedima, a pozvala Srbiju i Hrvatsku na „iskrenije dobrosusedske odnose“ s BiH i na ubrzano rešavanje otvorenih pitanja na principima medjusobnog uvažavanja, poštovanja i reciprociteta, u skladu s normama medjunarodnog prava.\nSDA je dala punu podršku Predsedavajućem Predsedništva BiH i predsedniku SDA Bakiru Izetbegoviću u vodjenju unutrašnje i spoljne politike.\nU zaključcima se, izmedju ostalog, ističe da SDA „nikada neće prihvatiti zahteve za pomeranjem težišta s gradjanskog principa prema etničkom“, dodajući da je neprihvatljivo usvajanje izmena Izbornog zakona koji bi BiH udaljili od primene presuda Evropskog suda za ljudska prava i kojima bi se omogućio diktat manjine nad većinom gradjana Federacije BiH.\nSDA je, kako se navodi u zaključcima, „najoštrije osudila propagandni rat koji se sve intenzivnije vodi protiv Bošnjaka“, s ciljem da se bošnjačkom narodu „stavi stigma radikalizma i da se prikažu kao tobožnja pretnju zapadnom svetu“.\n„Namera onih koji vode ovu anti-bošnjačku propagandu je da potkopaju poziciju Bošnjaka i izvrše pritisak na njihove lidere da prihvate anti-evropska rešenja u BiH“, naglašava se u saopštenju SDA.\nJugo-Slavija je isto postojala i to mnogo duze nego BiH pa je vise nema zahvaljujuci pored ostalih i vama koji se od njenog raspada zovete Bosnjacima i to ime su vam nadjenuli isti oni koji su vam pomogli da sa ostalima kao vi razvalite Jugo-Slaviju.Prema tome secesija je samo pitanje dana jer Srbi nijesu ni Arapi ni Muslimani.


Košarkaški klub Mega Bemax » Vesti 2016/2017\nPo okončanju prethodne istorijske sezone za sve selekcije Mega Leksa, klub je dobio veliko pojačanje u vidu Vlade Vukoičića, bivšeg trenera prvog tima koji je postao Koordinator omladinskog pogona Mege. Pored sada već bogate karijere u seniorskoj košarci, gde je kao prvi trener osvojio Jadransku ligu, tri kupa uz ostvaren plasman u polufinale ULEB kupa, usledio je povratak u klub...\nKošarkaši Mega Leksa su odigrali vrlo slabo drugo poluvreme protiv Zenita što ih je koštalo poraza, 94:108 (25:21, 26:27, 23:42, 20:18). Meč je odigran u hali FMP u Železniku gde su u trećoj četvrtini gosti iz Rusije preokrenuli meč uz ukupno pogođenih 16 trojki iz 34 pokušaja. Najefikasniji u redovima Mega Leksa su bili Kaba sa 21 poenom i Tejić...\nMEGA ZAUSTAVLJENA U PETOM MEČU, BEŠIKTAŠ TROJKAMA DO POBEDE\nKošarkaši Mega Leksa su izgubili prvi meč u pripremnom period pošto je turski Bešiktaš slavio sa 89:95 (16:24, 29:28, 21:16, 23:27). Meč je odigran u hali „FMP“ u Železniku košarkaši Mege su se nekoliko puta vraćali iz dvocifrenog rezultatskog deficita ali su gosti iz Turske pogodili tri trojke u samom finišu i tako došli do pobede. Najefikasniji u redovima Mege su bili Zagorac...\nJOŠ JEDNO POJAČANJE U KK MEGA LEKS ALI NA ČETIRI TOČKA\nAuto kuća Stojanov je u cilju podrške domaćeg sporta i promocije pravih vrednosti potpisala ugovor sa KK Mega Leks iz Sremske Mitrovice. Ovim ugovorom kapiten Mege Rade Zagorac će voziti Fiat500L. Svečano potpisivanje ugovora održano je u prostorijama AK Stojanov. Tom prilikom direktor Sava Stojanov je istakao „da su i Zagorac I Fiat500L ponos iz Srbije koji svet treba da upozna“....\nDan posle promocije tima u Sremskoj Mitrovici, košarkaši Mega Leksa su došli i do četvrte pobede u pripremnom periodu pošto su savladali rumunski Kluž sa 97:91 (26:19, 18:24, 23:19, 30:29). Kontrolni meč je odigran u nedelju u hali „FMP“ u Železniku gde su izabranici Dejana Milojevića potpuno „nadskočili“ protivnika (44:27) i timskom igrom zasluženo došli do trijumfa. Dabl-dabl učinak na...


Smanjenje softverske piraterije za 10% povećalo bi prihod Srbije za 29 miliona dolara – Personal magazin\nSmanjenjem softverske piraterije za 10 odsto, povećao bi se prihod budžeta Srbije za 29 miliona dolara godišnje i otvorilo od 10.000 do 15.000 radnih mesta, izjavio je u sredu generalni…\nSmanjenjem softverske piraterije za 10 odsto, povećao bi se prihod budžeta Srbije za 29 miliona dolara godišnje i otvorilo od 10.000 do 15.000 radnih mesta, izjavio je u sredu generalni direktor Majkrosofta u Srbiji Jugoslav Pirić.\nPirić je na konferenciji Američke privredne komore o zaštiti prava intelektualne svojine u Kovilovu rekao da je prema ranijim podacima stopa te piraterije u Srbiji 74 odsto, ali da očekuje da ovogodišnji podaci pokažu nužu stopu.\nPirić je kazao da je godišnja vrednost softverskog tržišta u Srbiji 93 miliona dolara, a da je na piratskom tržištu još 96 miliona dolara.\nKako je naveo, ukupna godišnja vrednost softverskog tržišta u svetu je 59 milijardi dolara, a prema procenama OEBS-a zbog nelegalnog korišćenja softvera godišnje se izgubi od 450 do 650 miljardi dolara i 2,5 miliona radnih mesta.\nPomoćnik direktora Poreske uprave Dejan Vidojević rekao je da je u prvih devet meseci ove godine kontrolisana legalnost softvera 11 javnih preduzeća u Srbiji od kojih je sedam, koristilo nelegalan softver.\nSmanjenje softverske piraterije za 10% povećalo bi prihod Srbije za 29 miliona dolara was last modified: November 10th, 2011 by Redakcija\nJugoslav Pirićsoftverska piraterija\nAsteroid 2005 YU55 proleteo pored Zemlje


Ozvaničen kraj prvog ciklusa "Akademije za ekološki menadžment u funkciji održivog ekonomskog razvoja" UNZE\nOzvaničen kraj prvog ciklusa “Akademije za ekološki menadžment u funkciji održivog ekonomskog razvoja” UNZE\nNa Ekonomskom fakultetu UNZE, dodjelom certifikata polaznicima, ozvaničen je kraj prvog ciklusa “Akademije za ekološki menadžment u funkciji održivog ekonomskog razvoja”.\nPrvi ciklus Akademije, koji se sastoji od tri stepena, uspješno je okončalo 17 polaznika iz nekoliko preduzeća javnog i privatnog sektora ZDK.\nPo uspješnom završetku polaznici Akademije dobili su certifikat Ekološki menadžer trećeg stepena.\nUz rektora Univerziteta u Zenici prof.dr. Damira Kukića i dekana Ekonomskog fakulteta UNZE, doc.dr.sc. Alaudina Brkića, svečanom uručivanju diploma prisustvovali su premijer ZDK, Mirza Gnić i ministar Ministarstva za obrazovanje, nauku, kulturu i sport ZDK, Spahija Kozlić. Na ovaj način podržali su projekat realizacije “Akademije za ekološki menadžment u funkciji održivog ekonomskog razvoja”.\nMenadžment u funkciji održivog razvoja postaje sve značajniji prioritet svakog društva i njegova načela postaju prihvaćena na globalnom nivou.\nU današnjim uvjetima sve više ograničenih prirodnih resursa dolazimo do povezivanje ekonomije i ekologije kroz koncept ekološkog menadžmenta.\nBudući da su i ekonomija i ekologija okrenute razvojnim ciljevima čovječanstava ovaj spoj nudi mogućnost kreiranja i postizanja održivog razvoja preduzeća.\nU protekla 24 sata Služba hitne medicinske pomoći obavila je 65 pregleda i 29 intervencija na terenu, a iza ponoći 9 pregleda...


Okno za organizovanje U oknu za organizovanje će biti uklonjena. Pogledajte Šta se dogodilo sa funkciju organizovanje informacija o tome kako da pristupite uslovnog oblikovanja, pravila i prikaza.\nObjavljivanje kalendara na lokaciji Office.com Kalendari mogu da se objavljuju iz Outlook 2010 Office.com za deljenje sa drugim osobama. Obustavljena imaju Web alatke ranije koristili za upravljanje i pregledali kalendarima objavljenim pomoću usluge objavljivanja Outlook kalendara. Međutim, možete da nastavite da upravljate ili brisanje kalendara koji ste objavili pomoću Microsoft Office Outlook 2007 ili Outlook 2010. Više informacija potražite u članku Objavljivanje i deljenje kalendara na lokaciji Office.com.


Rifat Škrijelj, rektor Univerziteta u Sarajevu\n„Od danas sam i ja u protestima kao rektor, na strani studenata koji imaju opravdane zahtjeve“, rekao je u srijedu na konferenciji za novinare, Rifat Škrijelj, rektor Univerziteta u Sarajevu (UNSA).\nReferirajući se na proteste studenata Medicinskog fakulteta, Škrijelj je rekao da postoji mogućnost organizovanja masovnih protesta, uz poštivanje epidemiološko-higijenskih mjera, na koje bi pozvao 2.600 zaposlenih na UNSA i više od 22.000 studenata.\n„Ne želim da nas više iskorištavaju uzimajući novac, a ne radeći, uposlenici Medicinskog fakulteta UNSA i Kliničkog centra UNSA koji su uskratili pravo studentima na školovanje“, rekao je Škrijelj na pres-konferenciji.\nProtest studenata Medicinskog fakulteta u Sarajevu\nStudenti Medicinskog fakulteta u Sarajevu izašli su 4.oktobra na ulice tražeći da nadležni ispune njihova četiri zahtjeva.\nKako su student naveli, najvažniji zahtjev je da se ponovo uspostavi praktična nastava na Kliničkom centru Univerziteta u Sarajevu (KCUS). Osim njih, to zahtjevaju i studenti Farmaceutskog i Fakulteta zdravstvenih studija.\nRektor Unverziteta u Sarajevu kaže kako će najvjerovatnije iduće sedmice sazvati hitnu sjednicu Senata Univerziteta u Sarajevu i tražiti razmatranje obustave rada Univerziteta u znak solidarnosti sa studentima.\n„Ukoliko studentima Fakulteta zdravstvenih studija, Stomatološkog i Farmaceutskog fakulteta, te Fakulteta sporta i tjelesnog odgoja, za koje je Medicinski fakultet odbio izvoditi nastavu, ne bude uspostavljena nastava do kraja ove sedmice, ti fakulteti će angažovati profesore sa drugih univerziteta“ rekao je Škrijelj.\nŠkrijelj: Medicinski fakultet zloupotrebljava svoju web stranicu\nOn je naglasio da će Univerzitet tražiti od Vlade KS da sredstva budu skinuta sa budžeta Medicinskog fakulteta UNSA i Kliničkog centra UNSA i preusmjerena za plaćanja profesora koji žele raditi.\nSukob između rektora UNSA Rifeta Škrijelja i Medicinskog fakulteta UNSA traje više od godinu.\nOtvoreni sukob sarajevskog rektora i profesora Medicinskog fakulteta\nU julu 2019.godine Škrijelj je rekao kako se na Medicinskom fakultetu ne poštuje i ne provodi Zakon o visokom obrazovanju, da se ne poštuje Statut Univerziteta, ignorišu odluke rukovodilaca visokoškolske ustanove, rektora Univerziteta, ignorišu odluke Upravnog odbora Univerziteta, ignorišu odluke inspekcije, ignorišu odluke sudova.\nU novembru 2018. godine, Upravni odbor Univerziteta u Sarajevu potvrdio je odluku rektora Rifata Škrijelja o suspenziji dekanese Medicinskog fakulteta u Sarajevu, Semre Čavaljuge. Osim potvrde o suspenziji, članovi Upravnog odbora sarajevskog Univerziteta odlučili su i da u nastavu na Fakultet bude vraćeno još dvoje profesora kojima je Čavaljuga dala otkaz.\nProtesti studenata medicinske grupacije se nastavljaju, tako će studenti Fakulteta zdravstvenih studija protestovati u četvrtak 5. novembra, a studenti Farmaceutskog u petak 6. novembra.\nProteste su kažu morali ovako organizovati, kako bi ispoštovali epidemiološke mjere Kriznog štaba Kantona Sarajevo, prema kojima je dozvoljeno okupljanje maksimalno 60 osoba na otvorenom prostoru.


Šarović: Dodik huška i izaziva rat u BiH – Otvoreno\nŠarović: Dodik huška i izaziva rat u BiH\nIzvor: 18.10.2021, 18:54 13.2k Views\nUmjesto da radi i brine o Republici Srpskoj, Dodik uporno huška i izaziva rat što se vidi iz najnovijih i sve masovnijih prijetećih reakcija i komentara\n“Umjesto da traži način kako da Republici Srpskoj osigura napredak, perspektivu za našu djecu, ostanak i razvoj, on insistira na konfliktu. Očito da je neprestani konflikt njegova jedina politika”, kazao je predsjednik SDS.\nŠarović je naglasio da je sramota ko i kako predstavlja srpski narod u Predsjedništvu BiH.\n“Ovo je vrhunac neozbiljnosti i šizoferenija koja nas vuče na dno sve u namjeri da se skrene pažnja s gorućih katastrofalnih stvari kojima svjedočimo ovih dana – podmetanja industrijskog kiseonika pacijentima, pljačke i haosa u zdravstvenom sistemu, ali i povećane smrtnosti ljudi tokom pandemije”, istaknuo je Šarović.\nDodao je da “dok ljudi umiru, Dodik nazdravlja alkoholom i pjeva”.\nŠarović je pozvao Dodika da prestane s ratnohuškačkom politikom i da počne raditi na konkretnim stvarima koje će stvarno doprinijeti Republici Srpskoj i njenom narodu, “ako on to uopšte ikako zna”.\n“Naravno da treba vratiti izvorne nadležnosti RS, samo ne vjerujem da možemo harmonikom, osim ako će im alkohol pomoći da zaborave da su ih upravo oni i oduzeli i prenijeli na nivo BiH”, zaključio je Šarović, saopćeno je iz SDS-a.\nVulić: Zašto se PDP-ovci i SDS-ovci stide harmonike i srpskih pjesama?


Osniva se Korisnički servis za sušu - Poljoprivredne vesti | Agroklub.rs\nOsniva se Korisnički servis za sušu\nPredstavljen je projekt "DriDanube – Rizici od suše u dunavskoj regiji" čiji je glavni cilj povećanje kapaciteta upravljanja rizikom od suše u regionu Dunava.\nFoto: Czamfir / Bigstock\nProjekat "DriDanube - Rizici od suše u dunavskoj regiji" čiji je glavni cilj povećanje kapaciteta upravljanja rizikom od suše u regionu Dunava, predstavljen je u Ministarstvu poljoprivrede, šumarstva i vodoprivrede Republike Srpske.\nJedan od glavnih proizvoda projekta biće Korisnički servis za sušu koji će omogućiti preciznije i efikasnije praćenje suše i blagovremeno rano upozorenje, kao i poboljšanje procesa donošenja odluka u svim delovima ciklusa upravljanja sušom.\nOčekivani rezultati su i poboljšanje hitne reakcije na sušu, kao i bolja saradnja među operativnim službama i organima u Podunavlju, na nacionalnom i regionalnom nivou.\nProjekat, koji vodi Agencija za zaštitu životne sredine Slovenije, ostvaruje se kroz IPA projekte, a u realizaciju su uključene istitucije iz sedam zemalja članica Evropske Unije, kao i institucije iz Srbije, Crne Gore i Bosne i Hercegovine. Republički hidrometeorološki zavod Republike Srpske učestvuje u projektu kao IPA partner iz Bosne i Hercegovine.\nSvetsko prvenstvo u fudbalu 2018 Traktorom iz 1964. na meč Srbija - Švajcarska! Trojici Švajcaraca je trebalo 12 dana da pređu oko 2.000 kilometara do Kalinjigrada.\nŠvajcarska Kada kažeš Švajcarska pomislim na mlečno govedarstvo Fudbaleri Srbije i Švajcarske sastaju se 22. juna od 20 sati u Kalinjigradu. Pobedili bi nas ako bismo se takmičili u mleku i čokoladi, ali za fudbal ćemo još da vidimo!\nSporazuma o saradnji Srbija i Liberija će sarađivati u oblasti poljoprivrede Sporazum će se odnositi na razmenu iskustava i tehnologija koje Srbija ima u poljoprivredi, kao i na povećanje izvoza poljoprivredno-prehrambenih proizvoda iz Srbije na tržište Liberije.\nProtest poljoprivrednika - znak upozorenja\nJestivo ulje nije dobra ideja za dizel motore\nNovi protest malinara u petak!\nAgroklub poklonio tablet!\nTraktorom iz 1964. na meč Srbija - Švajcarska!\nKada kažeš Švajcarska pomislim na mlečno govedarstvo\nSrbija i Liberija će sarađivati u oblasti poljoprivrede\nRegionalni sistem Mačva za navodnjavanje 26.000 hektara\nMotokultivator Valpadana, 12ks\nTraži se serviser / serviserka strojeva\nOvi Puškarići su baš vrijedni ljudi https://goo.gl...\nKad si zaljubljen, nisi svoj ;-)\nSoja super napreduje, i kvržice su tu :)


Intel - Blic Online\nProblemi za tehnološkog giganta: "Gugl" dobija REKORDNO VISOKU KAZNU\nAntimonopolsko regulatorno telo EU izreći će sutra rekordnu novčanu kaznu američkom tehnološkom gigantu "Gugl", rekli su danas izvoru upućeni u ovo pitanje.\nINTEL podržao TRAMPA: Ulažu sedam milijardi u novu fabriku u Arizoni\nAmerička kompanija za proizvodnju računarske opreme Intel saopštila je da će u znak podrške kampanji američkog predsednika Donalda Trampa za podsticanje domaće proizvodnje, uložiti sedam milijardi dolara u fabriku u Arizoni.\nIntel kupio startap za veštačku inteligenciju\nAmerički proizvođač računarske opreme Intel je saopštio da će preuzeti startap kompaniju Nervana sistems, koja je razvila platformu veštačke inteligencije za analiziranje ogromnih količina podataka.\nIntel otpušta 12.000 ljudi zbog restrukturiranja poslovanja\nAmerička tehnološka kompanija Intel otpustiće do 12.000 radnika širom sveta, u nastojanju da reorganizuje poslovanje i smanji zavisnost od posrnulog tržišta ličnih računara (PC), saopšteno je danas iz te kompanije.\nEU odobrila spajanje Intela i Altere\nEvropski regulatori odobrili su juče plan najvećeg svetskog proizvođača poluprovodnika, američkog Intela, da kupi američku kompaniju Altera za 16,7 milijardi dolara, što će biti jedna od najvećih akvizicija u Silicijumskoj dolini.\nIntel objavio kupovinu Altere za oko 16,7 milijardi dolara\nKompanija Intel, najveći svetski proizvođač poluprovodnika, sklopio je sporazum o kupovini konkurentske firme Altera za 16,7 milijardi dolara (15,25 milijarde evra), čime će, između ostalog, ojačalo svoju poziciju na tržištu procesora namenjenih centrima za podatke.\nIntel predstavio nove uređaje\nKorporacija Intel je organizovala događaj “Intel Spring Technology Showcase 2015”, gde je predstavljen niz najnovijih i najmoćnijih uređaja za poslovne i privatne korisnike, dostupan korisnicima u Srbiji.\nTag Heuer sprema sat sa Intelom\nTag Heuer, glavna marka časovnika grupacije LVMH, najavio je lansiranje časovnika koji se može priključiti na razne sisteme u saradnji s američkim firmama Google i Intel.\nIntel najavio novi procesor\nKompanija Intel je najavila procesore Atom generacije Cherry Trail za korištenje u tabletima i mobilnim uređajima.\nIntel ulaže u Kinu 1,6 milijardi dolara za 15 godina\nAmerički proizvođač računara i računarskih komponenti Intel namerava da u narednih 15 godina uloži 1,6 milijardi dolara u modernizaciju i razvoj jednog od svojih pogona na jugozapadu Kine, saopšteno je iz te kompanije.\nIntel predstavio Core M procesor\nKompanija Intel predstavila je novi Intel Core M procesor koji će pokretati nove 2 u 1 uređaje mnogih proizvođača, uključujući kompanije Acer, ASUS, Dell, HP, Lenovo i Toshiba.\nIntelov novi procesor za bar 40 miliona tableta\nIntel je predstavio nov procesor sa šest meseci zakašnjenja - reč je o procesoru od 14 nanometra.\nNajveći problem srpskog gejmera su finansije\nIstraživanje koje je sprovela kompanija Intel u Srbiji o navikama domaćih igrača trajalo je mesec dana i otkrilo je dosta zanimljivih činjenica.\nEvropski sud pravde potvrdio: Intelu ipak kazna od milijardu evra\nEvropski sud pravde je danas odbacio žalbu američkog prozivođača kompjuterskih čipova, Intela, na presudu kojom je ta kompanija kažnjena sa 1,06 milijardi evra zbog zloupotrebe dominantne tržišne pozicije.\nIntel ozbiljnije ulazi na tržište tablet uređaja\nKompanija Intel objavila je danas da je sklopila strateški sporazum sa kompanijom Rockchip u nameri da proširi obim i ubrza proces isporučivanja svoje Intel arhitekture i komunikacijskih rešenja na svetsko tržište osnovnih modela Android tableta.\nPetnaestogodišnjak osmislio softver za otkrivanje genetskih mutacija koje izazivaju rak\nNa ovogodišnjem Međunarodnom sajmu nauke i tehnike kompanije Intel, programu Društva za nauku i javnost, Nejtan Han, petnaestogodišnjak iz Bostona osvojio je prvo mesto za razvoj softvera koji detektuje mutacije gena koji dovode do pojave raka dojke.\nKompanije iz Silicijumske doline nagodbom izbegle suđenje\nKompanije "Gugl", "Epl", "Intel" i "Adob" postigle su nagodbu povodom kolektivne tužbe u kojoj se navodi da su se dogovorile kako da spreče svoje inženjere i druge stručnjake da na drugim mestima dobiju bolje plaćene poslove.


PCVesti - ICT u Srbiji nije prepoznat kao šansa za razvoj\nJuče je u Beogradu, u organizaciji Ekonomist media grupe, održan forum “Tržište ICT-a u jugoistočnoj Evropi”. Na početku skupa govorili su Božidar Đelić, potpredsednik Vlade Republike Srbije i ministar za nauku i tehnološki razvoj i Jasna Matić, ministarka za telekomunikacije i informaciono društvo.\nBožidar Đelić je istakao da Srbija ima potencijale za razvoj i primene ICT tehnologija, ali da je moglo da se uradi znatno više i da očekuje da će uslovi za razvoj ICT iduće godine biti znatno bolji. Ministarstvo za nauku finansira više projekata, među kojima su: nove generacije mreža, semantički Web, kontrolni sistemi, telekomunikacioni sistemi za široko pojasni pristup Internetu i digitalne mreže.\nMinistarka Jasna Matić podsetila je da ICT delatnosti učestvuju sa oko pet posto u bruto društvenom proizvodu, a ukazala je i na dosadašnje rezultate i iznela neke od preduslova neophodnih da ICT više učestvuje u ukupnom razvoju Srbije. Kao prioritetne mere navela je harmonizaciju propisa sa regulativom u EU, liberalizaciju telekomunikacionih i poštanskih usluga, stvaranje strateškog okvira za razvoj informacionog društva, podsticanje bržeg razvoja e-uprave i e-trgovine, kao i razvoj obrazovanja i istraživanja u oblasti ICT.\nNa skupu su učestvovali menadžeri iz vodećih ICT kompanija u Srbiji, koji su ukazali na mnoge probleme sa kojima se suočavaju u svom poslovanju, a naročito su istakli barijere koje postoje kao posledica neusaglašenosti regulative i potreba privrednika u oblasti ICT i nedostatak mera za podsticanje ICT izvoza iz Srbije.\nZaključeno je da država i privreda moraju da pokušaju da generišu novu tražnju ICT proizvoda i usluga u Srbiji, i da je neophodno da sektor ICT bude prepoznat kao razvojna šansa.\n|Search: Find More About ICT u Srbiji nije prepoznat kao šansa za razvoj|


Godina: 2019 2018 2017 2016 2015 2014 2013 2012 2011 2010 2009 2008\nBroj članaka : 155\nPrikazuju se rezultati za 2019 -tu godinu\nFederalni ministar doc.dr. Salko Bukvarević prisustvovao premijeri filma “Junak umire jednom” o bosanskim Srbima, herojima odbrane RBiH\nSarajevo, 09.01.2019. godine: U Multimedijalnoj sali Memorijalnog centra Kovači danas je upriličena premijera dokumentarnog filma “Junak umire jednom” autora Avde Huseinovića, koji govori o bosanskim Srbima, herojima odbrane Republike Bosne i Hercegovine od 1992. do 1995. godine.\nOpšta poljoprivredna zadruga Tarevci iz Modriče osigurala izvoz za 300 tona šljive na prostor Republike Turske\nSarajevo,08.01.2019. godine: U sjedištu Federalnog ministarstva za pitanja boraca i invalida odbrambeno-oslobodilačkog rata održan je sastanak sa delegacijom zadrugara iz Tarovaca - Modriča na kojem se govorilo o aktuelnom stanju u ovoj boračkoj zadruzi, dosadašnjim aktivnostima i planovima za naredni period.\nBOŽIĆNA ČESTITKA MINISTRA BUKVAREVIĆA\nSarajevo, 07.01.2019. godine: Ministar Bukvarević uputio Božićnu čestitiku


Udruženju trgovine Privredne komore Beograda osnovalo je Grupaciju trgovaca obuće, odeće i aksesoara. Osnovni ciljevi rada Grupacije su:\nAnaliza primene zakona i podzakonskih akata koji bitno utiču na uslove poslovanja članova Grupacije\nPredlaganje izmene i dopune zakonskog okvira radi unapređenja poslovnog ambijenta\nOrganizacija B2B susreta sa potencijalnim partnerima, kao i poseta i nastupa na sajmovima u zemlji i inostranstvu.\nOrganizacija edukativnih seminara i radionica radi unapređenja kvaliteta rada.\nSaradnja sa nadležnim ministarstvima i institucijama (Ministarstvo trgovine, turizma i telekomunikacija, Ministarstvo privrede, Ministarstvo finansija, Uprava Carina, Sekretarijat za privredu Beograda, Komisija za zaštitu konkurencije) kao i nadležnim inspekcijskim organima radi ostvarivanja interesa članova.\nPredlaganje mera za suzbijanje sivog prometa i nelojalne konkurencije.\nPredsednik Odbora Grupacije trgovaca obuće, odećei aksesoara je Draško Babić, generalni direktor FASHION DOMPANY DOO, a zamenik predsednika je Uroš Momirović, pomoćnik generalnog direktora za ekonomske poslove u MONA DOO. Članovi Grupacije su prema finansijskim izveštajima za 2013. godinu imali promet veči od 12 millijardi dinara i zapošljavali su 2.350 radnika.\nČLANOVI ODBORA GRUPACIJE\nRB IME I PREZIME FUNKCIJA PRIVREDNO DRUŠTVO ADRESA\n1. Draško Babić\n*predsednik Odbora direktor FASHION COMPANY DOO 11070 Novi Beograd\nBulevar Mihajla Pupina 115 B\n2. Uroš Momirović\n**zamenik predsednika Odbora pomoćnik generalnog direktora MONA DOO 11000 Beograd\n3. Mirjana Živković menadžer pravnih poslova ĐAK DOO 11080 Zemun\n4. Vladimir Filipović direktor maloprodaje TRIPLE JUMP DOO 11070 Novi Beograd\n5. Dijana Filipović zamenik direktora prodaje N SPORT DOO 11080 Zemun\nAutoput Beograd - Novi Sad 150 A\n6. Petar Rogić zamenik direktora maloprodaje OFFICE SHOES DOO 24000 Subotica\nTrg Ugarnice BB\n7. Željko Zagorac direktor STUDIO TRINAEST DOO 11000 Beograd\nSASTANAK GRUPACIJE TRGOVACA OBUĆE, ODEĆE I AKSESOARA\nU Privrednoj komori Beograda održan je sastanak Grupacije trgovaca obuće, odeće i aksesoara. Tema sastanka je rešavanje nedoumica i različitih tumačenja propisa vezanih za izgled objekata trgovaca i malih privrednika, koji su korisnici lokala u okviru objekata pod zaštitom Zavoda za zaštitu spomenika kulture grada Beograda, u centralnim gradskim trgovačkim zonama, u kojima obavljaju svoje delatnosti.\nAleksandra Šević, zamenik direktora Zavoda za zaštitu spomenika kulture grada Beograda, izvestila je prisutne da Zavod štiti objekte u celini, a ne samo fasadu. Upoznala je prisutne o procedurama pribavljanja saglasnosti za postavljanje reklama i vršenje adaptacije i renoviranja u prostorima pod zaštitom Zavoda. Takođe ih je podsetila da su u obavezi da produžavaju važnost saglasnosti za postavljanje reklama. Ukoliko nije bilo promena od dobijanja prvobitne saglasnosti, Zavodu se šalje zahtev za produžavanje saglasnosti na postavljene reklame za sledeću kalendarsku godinu, bez obaveze ulaženja u ponovnu proceduru dobijanja već postojeće saglasnosti, pošto se taksa plaća Opštini svake godine.\nU diskusiji, privrednici su informisani o principima odlučivanja pri davanju saglasnosti u svakoj od zona zaštite, kao i za pojedinačne objekte koji su i pod zaštitom Republičkog zavoda za zaštitu spomenika kulture.\nU TOKU JE IZRADA STRATEGIJE RAZVOJA TRGOVINE DO 2020.\nRadimo Strategiju razvoja trgovine u Srbiji do 2020. godine koja bi trebalo da počne da se primenjuje do kraja ove godine, izjavio je danas u Privrednoj komori Beograda, pomoćnik ministra trgovine, turizma i telekomunikacija, Žarko Malinović.\nNa sastanku Grupacije trgovaca obuće, odeće i akcesoara Komore Beograda Malinović je najavio da će resor trgovine ovu strategiju raditi zajedno sa privredom i naveo da će to biti pokretačka strategija. Ukoliko se uoče problemi u primeni postojećih propisa mi ćemo ih menjati, dodao je Malinović. Na predlog pomoćnika ministra uspostaviće se praksa mesečnog komuniciranja sa privrednicima u rešavanju problema upraksi izazvanih neusaglašenošću različitih zakona.\nPRVA SEDNICA GRUPACIJE TRGOVACA OBUĆE, ODEĆE I AKSESOARA\nU Privrednoj komori Beograda održana je prva sednica Grupacije trgovaca obuće, odeće i aksesoara u okviru Udruženja trgovine. Prema utvrđenom dnevnom redu za ovu sednicu izvršen je izbor članova Odbora Grupacije. Za predsednika Odbora izabran je Draško Babić, direktor FASHION COMPANY DOO, dok je za potpredsednika izabrana Uroš Momirović, direktor MONA DOO. Usvojen je Plan rada za 2015 godinu i postavljeni su prioriteti rada koji se pre svega odnose na izmene zakonskih propisa koji se odnose na funkcionisanje maloprodaje u Srbiji i usmerene su na unapređenje privrednog ambijenta i efikasnije poslovanje.\nKONSTITUTIVNA SEDNICA GRUPACIJE TRGOVACA OBUĆE, ODEĆE I AKSESOARA\nInicijativom članova Privredne komore Beograda osnovana je Grupacija trgovaca obuće, odeće i aksesoara u okviru Udruženja trgovine. Na prvoj sednici Grupacije privrednici su imali priliku da diskutuju o problemima primene Zakona o zaštiti potrošača sa predstavnicima Ministarstva trgovine, turizma i telekomunikacija: Vesnom Novaković, pomoćnicom ministra, Sektor za zaštitu potrošača i Goranom Macura, načelnikom Odeljenja za opšti nadzor tržišne inspekcije. U nastavku sednice članovi Grupacije su se saglasili oko osnovnih ciljeva rada Grupacije i zaključeno je da se na sledećoj sednici usvoje predlozi članova Odbora i predsednika Grupacije, kao i plan rada za 2015. godinu.\nSUSRET PRIVREDNIKA – “IMATE REČ”\nMinistarstvo privrede i Privredna komora Srbije, u saradnji sa resornim ministarstvima i regionalnim komorama, organizovalo je dvonedeljni dijalog privrede, države i struke o merama koje treba preduzeti, kako bi se unapredio ambijent za poslovanje i investiranje u pojedinačnim sektorima privređivanja. Pod sloganom „Imate reč – budite deo rešenja“ od 26. septembra do 8. oktobra svakodnevno će se održavati susreti privrednika, predstavnika nadležnih državnih institucija, stručne javnosti i međunarodnih organizacija.\n27. septembra tema su bili problemi i rešenjima u sektoru trgovne. Cilj je identifikacija ključnih prepreka uspešnijem poslovanju i pronalazak rešenje problema sa kojima se suočavaju privrednici. Članovi Grupacije trgovaca obuće, odeće i aksesoara, preduzeća Fashon Company i N-Sport, su predstavnicima Ministarstva privrede i Ministarstva trgovine, turizma i telekomunikacija izložili probleme koji se tiču primene prodajnih podsticaja i prakse nelojalne konkurencije, i uputili u pisanoj formi predloge konkretnih zakonskih izmene koje se odnose na ove probleme. Ove izmene su usvojene na prethodnim sastancima članova Grupacije i predstavljaju korak ka unapređenju poslovnog ambijenta za trgovce u maloprodaji, posebno u specijalizovanim radnjama.


Prva reakcija Beograda na upad Rosu na sever Kosova - 16.10.2019, Sputnik Srbija\nDirektor Kancelarije za KiM Marko Đurić potvrdio je jutrošnju akciju ROSU na severu KiM i rekao da su njeni pripadnici želeli da uhapse šefa operative KPS-a za... 16.10.2019, Sputnik Srbija\n08:13 16.10.2019 (Osveženo: 09:14 16.10.2019)\nTokom akcije uhapšen je Rade Basara, još jedan radnik KPS-a regiona Sever. Đurić je dodao da je namera da se Srbi okrive za ubistvo Olivera Ivanovića.\nDirektor Kancelarije za KiM je rekao da je više od 100 pripadnika specijalne jedinice ROSU, naoružanih do zuba, upalo jutros u 5 sati i 45 minuta na sever KiM, da su u grad ušli sa 25 vozila, a da je oko 40 vozila bilo na ulazu u grad.\nGlavna meta operacije, kako je kazao Đurić, bio je komandir operative KPS-a zadužen za Sever Željko Bojić, kome su upali u stan, izvršili premetačinu i odveli sina Vasilija Bojića u nepoznatom pravcu.\nĐurić je dodao da je uhapšen i Rade Basara, još jedan radnik KPS regiona Sever, koji je radio na značajnim slučajevima.\n„To je deo scenarija da se Srbi kriminalizuju, zastraše, da se pod pritiscima uvežu sa različitim zločinima koji su se desili na području KiM, uključujući i neka ubistva“, rekao je Đurić.\nOn je dodao da upad jedinica ROSU ima veze sa tim što je Priština doživela poraz u Interpolu i da je reakcija stigla za manje od 24 sata.\nSpecijalne jedinice ROSU napustile su Kosovsku Mitrovicu nešto posle 6 sati.\nĐurić je naglasio da je upad ROSU „igranje sa mirom“ u južnoj srpskoj pokrajini, jer se zna da su pripadnici ROSU bivši pripadnici OVK.\n„Srbija je spremna da zaštiti svoj narod na KiM u slučaju da se pokuša proterivanje, ubijanje. Predsednik Aleksandar Vučić je više puta govorio o tome“, rekao je Đurić i podsetio da je Vučić 29. maja ove godine, posle tadašnjeg upada ROSU na Sever, upozorio da se ovako nešto sprema i da će Željko Bojić i srpski policijski region biti mete Prištine.


Nacionalni konvent o Evropskoj uniji uključen u proces pregovora - EU Konvent\nHome Uncategorized Nacionalni konvent o Evropskoj uniji uključen u proces pregovora\nNacionalni konvent o Evropskoj uniji uključen u proces pregovora\nNacionalni konvent o Evropskoj uniji (NKEU) formalno je prepoznat i od strane Vlade Republike Srbije kao važan akter u procesu pregovora sa Evropskom unijom. Odlukom Vlade RS o obrazovanju Pregovaračkog tima, NKEU je dobio priliku da u saradnji sa Pregovaračkim timom informiše javnost o procesu i sadržaju procesa pregovora.\nZnanje i iskustvo organizacija civilnog društva okupljenih u Radnim grupama NKEU naročito treba da dođe do izražaja u procesu izrade pregovaračkih pozicija. Izrada većine pregovaračkih pozicija naredna je faza u procesu pregovora sa Evropskom unijom budući da su završeni svi sastanci eksplanatornih i bilateralnih skrininga za sva pregovaračka poglavlja i da postepeno pristižu izveštaji sa skrininga koje priprema Evropska komisija. Ovaj korak u procesu pregovora naročito je važan za kvalitet samog procesa pregovora budući da će u pregovaračkim pozicijama za svako pojedinačno poglavlje Srbija morati što bolje da objasni na koji način će preuzeti i primeniti pravne tekovine EU kao i kakvim administrativnim kapacitetima raspolaže u te svrhe.\nZaključkom Vlade od 13. avgusta 2015. godine kojim se uređuje rad organa državne uprave u procesu izrade pregovaračkih pozicija u procesu pregovora o pristupanju Republike Srbije Evropskoj uniji navodi se sledeće: „U toku pripreme pregovaračkih pozicija, pregovaračka grupa konsultuje zainteresovanu javnost posredstvom Nacionalnog konventa o Evropskoj uniji, odnosno Privredne komore Srbije u skladu s propisima i međunarodnim sporazumima kojima se uređuje zaštita tajnih podataka i pristup tajnim podacima.“ Ovim je zaokružena mogućnost učešća civilnog društva u procesu pregovora i utvrđena saradnja sa pregovaračkom strukturom Vlade Republike Srbije. Ranija odluka Odbora za evropske integracije Skupštine Srbije iz juna 2014. godine pruža mogućnost konsultacija Odbora sa NKEU u procesu razmatranja pregovaračkih pozicija.\nNKEU će u narednom periodu nastaviti da upućuje preporuke i sugestije Pregovaračkom timu kao i da informiše javnost o procesu i preporukama sa ciljem što ranijeg otvaranja pregovaračkih poglavlja.


Srpski i američki vojnici kao jedan tim - 10.09.2017, Sputnik Srbija\nSrpski i američki vojnici kao jedan tim\nVojska Srbije i Nacionalna garda Ohaja, istovremeno u Srbiji i SAD, izvode zajedničku vežbu „Sajber Tesla“, piše današnja „Politika“, pozivajući se na dopis... 10.09.2017, Sputnik Srbija\n08:11 10.09.2017 (Osveženo: 12:39 10.09.2017)\nVojska Srbije i Nacionalna garda Ohaja, istovremeno u Srbiji i SAD, izvode zajedničku vežbu „Sajber Tesla“, piše današnja „Politika“, pozivajući se na dopis Ministarstva odbrane Srbije.\nNavodi se da će srpski vojnici u Gornjem Milanovcu i američki u Kolumbusu delovati kao jedan tim i da će svako od njih za svojim kompjuterom biti akter vojne vežbe „Sajber Tesla“.\nOva vežba se odvija u okviru programa partnerstva Vojske Srbije i Nacionalne garde Ohaja, a težišne aktivnosti se tradicionalno izvode svake godine u septembru.\nNavodi se da će na ovoj vežbi biti angažovano oko 70 pripadnika Ministarstva odbrane, Vojske Srbije i drugih državnih organa Srbije koji imaju nadležnost u oblasti informacione bezbednosti, kao i osam pripadnika Nacionalne garde Ohaja.\n„Vežba ’Sajber Tesla‘ je multinacionalna komandno-štabna vežba koja se realizuje sa aspekta saradnje u oblasti zaštite sajber-prostora. Ciljevi vežbe su podizanje sposobnosti Vojske Srbije za reagovanje na sajber-pretnje i saradnju sa ostalim državnim organima u tim aktivnostima“, navodi se u odgovorima Ministarstva odbrane na pitanja „Politike“.\nNavodi se da će učesnici vežbe nalaziti na dve geografske lokacije koje su međusobno povezane internetom, a svoje zadatke izvršavaće na namenski uspostavljenoj zatvorenoj računarskoj infrastrukturi.\n„Ovim konceptom omogućeno je da vežbajuća jedinica (Tim za odgovor na bezbednosne incidente) bude multinacionalnog sastava i sinhronizovano deluje u sajber-prostoru nezavisno od geografske lokacije. Scenario je baziran na karakterističnim napadima u sajber-prostoru i uključuje napade na poverljivost, integritet i raspoloživost servisa u sistemima informaciono-komunikacione tehnologije (IKT)“, ističe se u dopisu Ministarstva odbrane.\nNavodi se da ova vežba, u skladu sa iskustvima Nacionalne garde Ohaja u izvođenju vežbi odbrane IKT sistema u sajber-prostoru, traje četiri dana sa neposrednom pripremom koja traje nedelju dana uoči vežbe. Reč je o optimalnom periodu za realizaciju planiranih sadržaja.\n„Vežba će se izvoditi u Gornjem Milanovcu i Kolumbusu (Ohajo, SAD) od 11 do 19 časova po lokalnom vremenu u Srbiji, odnosno od 5 do 13 časova po lokalnom vremenu u Ohaju. Učesnici vežbe su većim delom informatičke specijalnosti, a osim njih, tu su i specijalisti iz oblasti telekomunikacija i pravne službe“, navode u Ministarstvu odbrane.\nNavodi se da osim vežbe „Sajber Tesla“, kada je reč o saradnji sa Nacionalnom gardom Ohaja, delegacija njihove verske službe, koju predvodi brigadni general Džozef Čizm, boravi u Srbiji zbog razmene iskustava u toj oblasti. Takođe, ekspertska grupa Nacionalne garde Ohaja boravi u bazi „Jug“, gde je upoznata sa razvojem ovog objekta Vojske Srbije.\n„Politika“ piše i da istovremeno, zbog nastavka saradnje u sferi podoficirskog kora, u Centru za obuku podoficira u Pančevu boravi delegacija Podoficirske akademije Sedme armije Evropske komande Oružanih snaga SAD, koju predvodi Šeril Lajon, glavni podoficir Kopnene vojske Evropske komande Oružanih snaga SAD.


Od danas pojačana kontrola saobraćaja - Televizija Leskovac\nPripadnici Ministarstva unutrašnjih poslova, Uprave saobraćajne policije u periodu od 9. do 15. decembra 2019. godine sprovešće pojačanu kontrolu saobraćaja koja će biti usmerena na kontrolu vožnje u alkoholisanom stanju i pod dejstvom psihoaktivnih supstanci, navodi se u saopštenju za javnost ovog ministarstva.\nOva međunarodna akcija će se sprovoditi u 29 država članica organizacije TISPOL, odnosno Mreže saobraćajnih policija Evrope.\nMinistarstvo unutrašnjih poslova napominje da je od početka godine iz saobraćaja isključeno više od 42.000 vozača zbog vožnje u alkoholisanom stanju. Među njima više od 1.700 upravljalo je vozilom u stanju potpune alkoholisanosti.\nTakođe, 350 vozača je isključeno zbog vožnje pod dejstvom psihoaktivnih supstanci, navedeno je u saopštenju za javnost Ministarstva unutrašnjih poslova.\nTags: ministarstvo unutrašnjih poslova, pojačana kontrola saobraćaja


Ženski hormoni štite devojčice od olova\nD. C. 7. februara 2015. 05:43\nOštećenje mozga koje nastaje usled izlaganja olovu može biti vrlo ozbiljno, a kada je reč o deci, stvar može biti alarmantna. Kako hormoni štite mozak dece od štetnog uticaja olova i koji hormoni su presudni – pokazuju rezultati najnovija studije.\nU istraživanju je učestvovalo 40 dece uzrasta od 3 do 6 godina sa prostora Omaha u SAD. Ovo je inače područje sa najvećim zagađenjem od olova u Americi, zbog rafinerija koje su tamo radile poslednjih 125 godina. Na tom prostoru su i mnoge stare kuće koje još uvek imaju farbu na bazi olova, čak i zemljište ima visok nivo zagađenja.\nIstraživači su utvrdili da su devojčice hormonski zaštićenije od dečaka od izlaganja olovu, pa je i eventualno oštećenje mozga kod devojčica manje verovatno.\nRazlozi za ovakvu tvrdnju jesu ženski hormoni estrogen i estradiol, koji mogu zaštititi prednju oblast mozga od štetnog dejstva olova. Estrogen i estradiol mogu da deluju kao neuroprotektori negativnih uticaja neurotoksina koje sadrži olovo, navodi se u saopštenju studije.\nIstraživači su otkrili i da od ispitivane dece dvadeset troje ima povišen nivo olova u krvi. Dečaci sa povišenim nivoom olova u krvi imali su loše rezultate na testovima pamćenja, pažnje i drugih misaonih sposobnosti, dok su devojčice na istim testovima imale mnogo bolje rezultate.\nPrimećeno je i da povišeni nivo olova ima manji uticaj na sposobnost čitanja nego na moć razmišljanja.\nOvo je prva studija koja pokazuje kako olovo (visoka koncentracija olova u vodi, vazduhu i hrani) negativno utiče na decu (dečake i devojčice) i njihovo zdravlje. Takođe se došlo do interesantnog rezultata: devojčice su zaštićenije od negativnih uticaja olova nego dečaci, i to zahvaljujući hormonima u svom organizmu.\nzagađenost i zdravljeolovo i hormonihormoni i zdravlještetnost olova po zdravlje\nSuvi šamponi su loša navika: Prouzrokuju opadanja kose i stvaranje…


Sprema li se Amerika da bombarduje Meksiko - Sputnjik Srbija\n10:23 12 Maj 2021\nSprema li se Amerika da bombarduje Meksiko\n17:38 05.12.2019 Preuzmite kraći link\n„U svakom slučaju, problem je ozbiljan jer su narko-karteli i organizacije koje se bave švercom droge na severu Meksika toliko ojačali i narasli da praktično preuzimaju vlast od meksičke države“, kaže Lalić.\n„To nije usamljen slučaj, to se često dešava na ulicama gradova na severu Meksika, gde narko-karteli vladaju već decenijama“, ističe Lalić.\n„Ostaje otvoreno pitanje kako i da li se meksička država i predsednik Obrador mogu izboriti protiv te pošasti. Objavljeni su podaci da je u poslednjih deset do 15 godina ubijeno možda i 200.000 ljudi u delovanju narko-klanova na severu Meksika. Ubijeni su i trgovci drogom i policajci i obični građani koji su se našli na meti obračuna, kao što je bio slučaj sa mormonskom porodicom“, kaže Lalić.\nČišćenje američkog dvorišta\nOn, međutim, smatra da je Trampov pristup sasvim pogrešan, odnosno jednostran, jer borba protiv krijumčara droge i narko–bosova mora da se vodi i na teritoriji SAD.\n🚨Circula en redes sociales, videos de algunas balaceras que se registraron este día en el municipio de Villa Unión, Coahuila.⬇ pic.twitter.com/UhmmMWbRqR\nPrema njegovim rečima, i u SAD ima organizovanih grupa koje se bave švercom kokaina, a postoje nagoveštaji da su i neke lokalne američke vlasti umešane u narko-biznis.\nDok god kokain bude tražena roba na američkom tržištu i dok se bude veoma dobro plaćao, njegov prolazak preko meksičke teritorije se neće moći lako zaustaviti i zato bi SAD trebalo prvo da „počiste svoje dvorište“, smatra naš sagovornik.\n„Kod takvog stanja stvari teško je zaustaviti krijumčarenje droge i toga su Amerikanci svesni. Na tome radi američka agencija DEA, koja ima svoju filijalu u Meksiku. Istragom su se pozabavili i CIA i FBI, ali su interesi i pare koje se mere milijardama dolara toliko moćni, da se to zlo ne može zaustaviti“, smatra naš sagovornik.\n„Tu je ključni problem jer se sa meksičke teritorije, preko granice, kopnenim putem, ili avionima i dronovima kokain prebacuje na najzahvalnije tržište droge na svetu“, zaključio je Lalić.\nnarko-bosovi, narko-kartel, Donald Tramp, Meksiko


Po gol sa obe strane u derbiju Belgije? - Sportske novosti\nNaslovna Fudbal H2H Fudbal Po gol sa obe strane u derbiju Belgije?\nPo gol sa obe strane u derbiju Belgije?\nU okviru 21. prvenstvenog kola prvog ranga belgijskog fudbala “Jupiler League” sastaju se timovi – Club Brugge i Genk. Domaćini se trenutno nalaze na liderskoj poziciji na tabeli sa do sada 48 osvojenih bodova, dok su gosti na drugom mestu uz 39 sakupljenih bodova.\n30.08.20 JL Genk Club Brugge 1 : 2\n01.03.20 JL Genk Club Brugge 1 : 2\n01.09.19 JL Club Brugge Genk 1 : 1\n12.05.19 JL Club Brugge Genk 3 : 2\n14.04.19 JL Genk Club Brugge 3 : 1\n17.02.19 JL Club Brugge Genk 3 : 1\n03.11.18 JL Genk Club Brugge 1 : 1\n27.04.18 JL Genk Club Brugge 1 : 1\nNa poslednjih osam duela u nizu između ova dva rivala i jedan i drugi tim su uspevali da postignu najmanje po jedan gol na svim tim susretima. Za nastavak ovog niza i tip na igru „GG“, nudi se koeficijent u visini od oko @1.75.\nUtakmica se igra u nedelju sa početkom od 13:30.\nPrethodni tekstCristiano Ronaldo – mini dokumentarac (Video)\nSledeći tekstČeški prvoligaši su poznati po veoma efikasnim susretima!


Konzervacija istorijske i turističke destinacije - Užicka Republika Press\nKonzervacijom gornjeg i jednog dela srednjeg grada užičke tvrđave koja datira iz 14 veka, u narednih 120 dana biće postavljene zaštitne ograde, odgovarajuća signalizacija i putokazi, ali i uređen vidikovac. Za prvu fazu radova koja je danas započeta nadležno ministarstvo je izdvojilo 5,7 miliona dinara istakao je gradonačelnik Užica Tihomir Petković.\nOn veruje da će najveći deo sredstava od procenjenih 70 miliona dinara za kompletne radove stići iz republičke kase. Dodaje da naredne dve planirane faze obuhvataju radove na srednjem gradu i ulasku na Stari grad, dok bi se u poslednjoj fazi radilo na Vodenoj kuli.\nCilj je da se zidine koje su pod uticajem vremena i ljudi došle u trenutno stanje konzervišu kako bi Stari grad bio bezbedan za posetioce kojih je sve više, rekao je Petković napominjući da je od 1973. do sredine 80-tih godina prošlog veka rađeno na konzervaciji, tako da je sada nastavak i revizija tih radova.\nGradsko rukovodstvo će u saradnji sa profesorom Emirom Kusturicom i profesorom Branislavom Mitrovićem ubrazano raditi na osmišljavanju dodatnih turističkih sadržaja na Starom gradu. Petković očekuje da će do kraja godine biti spremljeno idejno rešenje, a nakon toga i projekat na osnovu koga bi, po njegovim rečima, grad aplicirao kod različitih za zatvaranje finansijske konstrukcije ovog projekta.\nZavod za zaštitu spomenika kulture je prošle i ove godine stavio na svoju listu prioriteta užičku tvrđavu kao projekat koji je najznačajniji za teritoriju 25 opština koju Zavod pokriva jer povezuje kulturu i turizam, istakao je Ivan Milunović, direktor Zavoda za zaštitu spomenika iz Kraljeva.\nProjekat užičke tvrđave je izuzetno značajan sa aspekta nacionalne kulture zbog čega je Ministarstvo kulture opredelilo pojedinačno najveći iznos sredstava za ovu godinu, kaže Milunović, očekujući da će i u narednim godinama ovaj projekat imati podršku resornog ministarstva.\nInače, brojka od 89 ostataka starih gradova, rimskih kula, utvrđenja i zamkova na teritoriji Srbije govori da smo zemlja srednjovekovnih tvrđava, koje na žalost kako domaći tako i strani turisti retko kada posećuju.


Prognoza: Ko i koliko glasova osvaja na lokalnim izborima - www.lobi-info.rs\nBojan K. 21. aprila 2016., 21:05 3.2k Views\nŽelimo sa vama da podelimo podatke koje imamo zato evo prognoze ko i koliko glasova osvaja na lokalnim izborima koji se održavaju za tri dana.\nDo 16. marta su bile proglašene četiri izborne liste, do 1. aprila šest i sad imamo ukupno jedanaest izbornih listi na pomenutim lokalnim izborima. Ako želite ovde možete videti i preuzeti kompletnu zbirnu listu.\nIako sad postoji samo zbirna izborna lista, kada su proglašene prve izborne liste svaka je bila ponaosob što možete videti u članku „Još dve izborne liste za lokalne izbore na Paliluli„.\nStoga sad imamo statistiku koliko puta i koje liste su otvorene od strane naših čitala koju želimo da podelimo sa vama.\nNapomena: Ovaj podatak je dobijen na osnovu klikova i interesovanja čitalaca\nNaravno ovi podaci nisu relevantni ali nam nagoveštavaju da možemo očekivati zanimljive rezultate na lokalnim izborima u nedelju.\nPrethodna objava Kotež danas bez struje ali i druga naselja na levoj obali\nSledeća objava Nova igrališta u Kotežu obišao gradonačelnik


Energyobserver - SRBIJA I EAEU 1. OKTOBRA POTPISUJU SPORAZUM O SLOBODNOJ TRGOVINI\nSRBIJA I EAEU 1. OKTOBRA POTPISUJU SPORAZUM O SLOBODNOJ TRGOVINI\nMinistar trgovine Rasim Ljajić sastao se 6. juna u Sankt Peterburgu sa ministarkom trgovine Evroazijske ekonomske unije (EAEU) Veronikom Nikišinom, sa kojom je dogovorio da potpisivanje Sporazuma o slobodnoj trgovini između Srbije i Evroazijske unije bude 1. oktobra 2019. godine u Sočiju.\nNikišina je obavestila Ljajića da je dobijena saglasnost svih država članica Evroazijske unije čime je napravljen odlučujući korak ka konačnom potpisivanju ovog sporazuma, saopštilo je Ministarstvo trgovine Srbije.\nSporazum o slobodnoj trgovini sa Evroazijskom unijom Srbiji omogućava pristup tržištu od 180 miliona ljudi, a takođe su prošireni obim i vrsta roba koje će se iz Srbije izvoziti na tržište Evroazijske unije.\nSrbija ima sporazume o slobodnoj trgovini sa Rusijom od 2000. godine, sa Belorusijom od 2008. i sa Kazahstanom od 2009. godine, koji omogućavaju bescarinski izvoz u te zemlje 99 odsto robe. Novi unificirani sporazum odnosiće se i na Jermeniju i Kirgistan.\nSadašnja trgovinska razmena Srbije sa zemljama EAEU iznosi 2,87 milijardi dolara, a od te sume 90 odsto čini trgovina sa Rusijom.\nLjajić je ranije rekao je da je "dogovoren moderan tekst Sporazuma o slobodnoj trgovini, koji je u skladu sa pravilima Svetske trgovinske organizacije i principima savremene trgovinske prakse".\n"Sporazum je usaglašen posle dve godine pregovora koji nisu bili ni laki ni jednostavni, i odnosiće se na svih pet zemalja Evroazijske ekonomske unije", rekao je Ljajić.\nFinalna runda razgovora o zaključenju sporazuma o slobodnoj trgovini između Srbije i Evroazijske ekonomske unije održana je polovinom marta u Moskvi, i tada je bilo reči o spornim kvotama za izvoz cigareta, određenih vrsta sireva i rakije iz Srbije.\nIako je ranije najavljivano da će sporazum Srbiji otvoriti šansu za bescarinski izvoz automobila iz fabrike Fijat u Kragujevcu, to se nije ostvarilo jer nije ispunjen uslov da više od 50 odsto komponetni vozila bude domaćeg porekla, što sa vozilima iz Kragujeca nije slučaj.\nSrbija može da sklapa sporazume o slobodnoj trgovini dok ne postane punopravna članica Evropske unije, nakon čega ti sporazumi prestaju da važe.\n06.06.2019 · SPORAZUM_O_SLOBODNOJ_TRGOVINI


Neizvesno da li će sirijski pregovori početi 25. januara - 19.01.2016, Sputnik Srbija\nNeizvesno da li će sirijski pregovori početi 25. januara\nJoš uvek nije poznato da li će sirijski pregovori biti održani 25. januara, s obzirom da i dalje nije definisan spisak svih strana koje bi trebalo da učestvuju... 19.01.2016, Sputnik Srbija\nJoš uvek nije poznato da li će sirijski pregovori biti održani 25. januara, s obzirom da i dalje nije definisan spisak svih strana koje bi trebalo da učestvuju u njima, izjavio je stalni predstavnik Rusije pri UN Vitalij Čurkin.\n„Ostalo je svega šest dana do početka pregovora, ali vlada velika neizvesnost da li će se uopšte oni desiti. Prema rečima (specijalnog izaslanika UN za Siriju) Stafana de Misture, i jedna i druga strana protive se učešću pojedinih grupa u tim pregovorima“, rekao je on.\nČurkin veruje da De Mistura ne bi želeo da se nađe u situaciji da pošalje poziv za početak pregovora, a obe strane odbiju svoje učešće.\nIstovremeno, ruski diplomata je podsetio da je 18. decembra prošle godine usvojena rezolucija 2254, koja nalaže održavanje pregovora upravo u januaru.\n„Ispostavilo se da je 25. januar odabran jer je tada rođendan Stafana de Misture. On je hteo da svoj rođendan obeleži početkom sirijskih pregovora“, dodao je Čurkin.\n22 Decembar 2015, 22:32\nOdlazak Asada zagovaraju provokatori\nOdlazak sirijskog predsednika Bašara el Asada zagovaraju provokatori, s obzirom da rezolucija 2254 to ne podrazumeva, izjavio je Čurkin.\nOn je rekao da su pojedini zapadni partneri svoja izlaganja tokom konsultacija započeli uptavo insistiranjem na odlasku Asada.\n„Svima je jasno da su pregovori prioritet. Imajući u vidu da o odlasku Asada govori opozicija, u toku pregovora će o tome biti reči. Međutim, ako pojedinci svoja izlaganja zasnivaju na njegovom odlasku, onda su oni neodgovorni provokatori koji polaze od sopstvenih propagandnih stavova sa ciljem da miniraju politički proces“, smatra Čurkin.\nSusret šefova diplomatija Rusije i SAD Sergeja Lavrova i Džona Kerija u sredu je korak bliže početku sirijskih pregovora, rekao je ruski diplomata.\n„Stafan de Mistura je juče rekao da i druge članice Saveta bezbednosti UN dosta očekuju od susreta Lavrova i Kerija. Oni se nadaju da će rusko-američki kontakt na političkom nivou biti korak bliže početku pregovora“, kazao je Čurkin.\nKopnena vojska nije tema razgovora\nUlazak kopnenih snaga u Siriju nije bila tema razgovora na međunarodnom nivou, rekao je stalni predstavnik Rusije pri UN.\n„Američki predsednik Barak Obama je upravo to i rekao – da vojna čizma u Siriju ne sme kročiti. Druga stvar je, kao što nam je i poznato, da određeni broj američkih specijalaca tamo boravi, ali to nije kopnena vojska nijedne od zemalja koje učestvuju u celokupnoj drami“, dodao je Čurkin.


zima 2015 Archives - Apartmani Šumski Raj Divčibare\nZa ljubitelje snega odličan izbor je planinska šetnja ili vožnja na sankama\n17 децембра, 2015 by Apartmani Šumski Raj\nTurisiti koji žele da provedu svoj odmor na snegu, a ne vole da skijaju, imaju nekoliko odličnih destnacija. U želji da posetioci planine Maljen i Divčibara što bolje upoznaju ova dva dragulja valjevskih planina, Turistička organizacija Valjevo, u saradnji sa valjevskim planinarima, pripremila je pešačke staze. One su trasirane odabranim pravcima ka najinteresantnijim vrhovima Maljena, … Read more\nCategories Aktivan odmor, Apartmani smeštaj, Planinarenje, Turizam, zima 2015\nZimovanje u Apartmanima Divčibare 2015\n11 октобра, 2014 4 октобра, 2014 by Apartmani Šumski Raj\nNajveći deo teritorije republike Srbije zauzimaju planine, od Fruške gore na severu, do Crnogorske, Albanske, i Makedonske granice na jugu. Zbog svojih prirodnih lepota na planinama se uživa i leti i zimi Pitate se šta raditi na planini? Ideja ima mnogo, od obeleženih pešačkih staza, planinarenja, vožnje biciklom, skijanja, zdrave hrane do kupanja u planinskim … Read more\nCategories Apartmani smeštaj, zima 2015 Tags Apartmani Šumski Raj, Divčibare, zimovanje 2015


Film Arhive - Stranica 51 od 120 - Dan u Beogradu\nNaslovna » Izlasci » Film (strana 51)\nFilmsko-muzička Bašta žurka u KC Grad\n2. februar 2016. Film 0 307\nU četvrtak 4. februara Bašta fest, internacionalni festival kratkog igranog filma, gostuje u Kulturnom centru Grad, od 20 časova. U programu pod nazivom Bašta žurka planirano je druženje i najava trećeg Bašta festa, koji se održava od 30. juna do 3. jula, u Bajinoj Bašti.\n2. februar 2016. Film 0 1,033\nModerna Kina – nedelja kineskog filma i izložba fotografija\n1. februar 2016. Film 0 1,055\nU Etnografskom muzeju je od 5. do 10. februara, povodom proslave Kineske Nove godine, najavljen program pod nazivom “Moderna Kina”.\n1. februar 2016. Film 0 444\nHip hop bioskop: Hip hop je…\n28. januar 2016. Film 0 292\nU okviru ciklusa Hip hop bioskop, 2. februara od 20.00, u SKC-u će biti organizovana tribina „Hip hop je…“\nČileanski film „Klub“ u bioskopima\n28. januar 2016. Film 0 1,231\nOd danas na repertoarima domaćih bioskopa biće i čileanski film „Klub“.\n28. januar 2016. Film 0 222\nBioskopi: Meda sa severa\n28. januar 2016. Film 0 601\nNova animirana avantura „Meda sa severa“ od danas se prikazuje u domaćim bioskopima.\nU bioskopima: Dekica pušten sa lanca\n27. januar 2016. Film 0 1,222\nU domaćim bioskopima možete da pogledate komediju „Dekica pušten sa lanca“.\nArt bioskop: Autor u gostima – Evelina Kosta\n26. januar 2016. Film 0 207\nU okviru ciklusa „Autor u gostima“ u Art bioskopu Kolarac, 26. januara od 20.30, Evelina Kosta predstaviće svoja tri filma.\n25. januar 2016. Film 0 503\nFilmski festival u Roterdamu – i u Srbiji\n24. januar 2016. Film 0 904\nMeđunarodni filmski festival u Roterdamu (45. IFFR – International Film Festival Rotterdam) biće održan i u srpskim bioskopima Eurocinema (Subotica), Fontana (Beograd) i Kupina (Niš).\nPremijera: Vreme je za grudvanje!\n21. januar 2016. Film 0 609\nAnimirani film „Vreme je za grudvanje!“ dopadljiva je komedija o nadi i prijateljstvu, koja istražuje živahne odnose među decom, kao i njihov entuzijazam i solidarnost u igri.\nU bioskopima: Tajna u njihovim očima\n21. januar 2016. Film 0 483\nFilm „Tajna u njihovim očima“ prikazuje se u srpskim bioskopima od 21. januara.\n„Moja majka“ od danas u bioskopima\n21. januar 2016. Film 0 654\nPosle srpske premijere na Festivalu autorskog filma, film „Moja majka“ prikazivaće se u domaćim bioskopima.\n20. januar 2016. Film 0 274\n20. januar 2016. Film 0 593\n20. januar 2016. Film, Izlasci 0 394\n20. januar 2016. Film 0 645\n15. januar 2016. Film 0 525\nPage 51 of 120« Prvo...203040«4950515253\t»\t607080...Poslednje »


Web site Balinta Pastora : Mediji : Strasti uzdrmane i, zasad, to je sve\nStrasti uzdrmane i, zasad, to je sve\nDatum: 30. decembar 2009. Izvor: Dnevnik\nŠef poslaničkog kluba manjina iz redova SVM Balint Pastor nije juče želeo da komentariše dešavanja u subotičkoj vlasti, niti dilemu medija da li su odnosi sa DS narušeni, jer kako tvrdi, još uvek „nisu dobili zvaničan predlog“.\n- Nije nam običaj komentarisanje i komuniciranje preko medija sa koalicionim partnerima, to je veoma loša praksa. Svako je mogao da vidi da je rebalans budžeta juče u Narodnoj skupštini usvojen sa 127 glasova „za“, među njima smo bili i nas četvoro. Znači vlada nema nikakvu novu većinu, ovaj rebalans nije mogao biti usvojen bez četiri glasa SVM i juče se obistinilo i pokazalo to što govorim već nedelju dana da mi nismo imali nameru da rušimo vladu Mirka Cvetkovića. I dalje podržavamo ovu vladu, ona ima stabilnu većinu sa nama- tvrdi Pastor. Ujedno, ističe da nisu imali ni sa kim iz DS razgovore, kao što je bilo najavljivano, „verovatno i zbog praznika, ali očekujemo vrlo brzo da do njih dođe i da ćemo otvoreno pričati o svim pitanjima“.\nNa pitanje li ih DS Suboticom kažnjava zato što nisu glasali za budžet Pastor podvlači da nema razloga „da se kažnjavamo, prilikom glasanja o budžetu štitili smo one principe zbog kojih je i stvorena ova vlada, zajedničke principe SVM i DS o evropskoj autonomnoj Vojvodini“.\n- Još uvek ne znamo da li je to što se dešava u Subotici namera samo gradonačelnika, da li iza toga stoji rukovodstvo DS, to ćemo videti na razgovorima- dodaje Pastor.\nPortparolka DS Jelena Trivan takođe kaže da je DS u koaliciji sa SVM „na svim nivoima i takva odluka nije promenjena, i dalje funkcionišemo na takav način“.\nUkoliko u bilo kojoj lokalnoj samoupravi u Vojvodini, ili bilo gde drugo - na jugu Srbije, postoji problem i ukoliko lokalne vlasti imaju dogovor na koji način taj problem da reše, to ne treba ni na koji način dovoditi u vezu sa odnosima u koaliciji i iz toga izvoditi generalni zaključak. U DS postoji pravilo da su lokalni odbori autonomni i kada je reč o Subotici verujem da će moje kolege koje imaju opeartivne i funkcionalne probleme već godinu i po dana u gradskoj samoupravi u saradnji sa svojim koalicionim partnerima naći način da te probleme reše. Ali to ne znači redefinisanje odnosa na nivou republike, niti iz toga treba izvoditi neke generalne zaključke-izričita je Jelena Trivan. Ona ujedno navodi i da su „se strasti uzburkale zbog činjenice da SVM nije podržao budžet, svakako da je to verovatno uticalo i na osećanja pripadnosti koaliciji i sa jedne i sa druge strane, ali to ne treba preslikavati na podršku republičkoj vladi i na naše generalne odnose“.\n- S obzirom da u opštiskom veću Subotice i lokalnom parlamentu sede svi zajedno, pretpostavljam da je to nešto o čemu se svih ovih dana vrlo živo razgovara u Subotici i nije prvi put da je pokrenta ova tema, primećuje Trivan, uz očekivanje da će „odluke donositi zajednički i kroz razgovore“.


Makedonija stala na put Turskog toka\nŠanse za realizaciju projekta gasovoda Turski tok postaju sve manje realne nakon što je saopšteno da će Makedonija učestvovati u gasovodu tek kada se o projektu dogovore Rusija i EU, piše danas moskovski dnevnik Komersant.\nList navodi da Turski tok, u sadašnjem vidu ne može da zaobiđe Makedoniju, a Makedonija za to mora da ima odobrenje EU i podseća na jučerašnju izjavu makedonskog premijera Nikole Gruevskog da će Makedonija učestvovati u gasovodu Turski tok tek kada se o projektu dogovore Rusija i EU.\n„Mala zemlja, čije mišljenje o gasovodu do sada nikoga nije zanimalo, može da odigra istu ulogu kao i Bugarska za Južni tok. Upravo je zamrzavanje izgradnje bila poslednja kap koja je imala za posledicu odustajanje od projekta“, piše Komersant.\nList ukazuje da izjava makedonskog premijera ima delimično i političku pozadinu, da se u poslednje vreme situacija u zemlji zaoštrila i da opozicija na čelu sa Zoranom Zaevim pokušava da obori vladu.\n„U toj situaciji, svi izvori Komersanta sumnjaju da će Turski tok uopšte imati kopneni deo van Turske. Većina sagovornika sa gasnog tržišta kako u Evropi, tako i u Rusiji, smatra da će se Gasprom u najboljem slučaju ograničiti na postavljanje dva kraka gasovoda kroz Crno more“, piše Komersant.\nMakedonija vratila 49 izbeglica u Grčku


Ostavka direktora američkih obaveštajnih službi\nDirektor američke Nacionalne obavještajne službe Denis Bler (Dennis Blair) podneo je ostavku na tu funkciju. On je obavestio predsednika Baraka Obamu, sa kojim se susreo u četvrtak, da to čini sa “velikim žaljenjem”.\nBler je kritikovan zbog načina na koji je njegova agencija rešavala neuspeli bombaški napad na avion u decembru prošle godine, neuspelog napada automobilom bombom na Tajms skveru (Times Square) u Njujorku za 1. maj, te zbog sporova sa direktorom Centralne obaveštajne agencije (CIA) Leonom Panetom.\nPenzionisani general američke vojske, kojeg je Obama imenovao za trećeg direktora nacionalne obaveštajne službe, podneo je ostavku nakon što nije pozvan da se pridruži veoma važnoj obaveštajnoj misiji u Pakistan uz savetnika za nacionalnu bezbednost Džejmsa Džonsa i direktora CIA Penetu.\nFunkcija direktora Nacionalne obaveštajne službe ustanovljena je, nakon terorističkih napada 11. septembra 2001. godine, u okviru napora da se poboljša koordinacija između 16 američkih obaveštajnih agencija pošto je otriven niz propusta u njihovom radu.


Proradio sajt FBI\nSajtovi koji su oboreni sinoć, uključujući i sajt ministarstva pravde Amerike kao i FBI-jev sajt u znak odmazde zbog hapšenja vlasnika sajta Megaaploud i zatvaranja te internet strane, većinom ponovo rade.\nNapad na desetak sajtova velikih korporacija i pravosudnih službi u Americi izveo je hakerski kolektiv "Anonimni" a na meti su bili najviše sajtovi preko kojih se može kupiti muzika velikih izdavačkih kuća, prenela je mreža CNN.\n"Mi "Anonimni" izvršili smo do sada najveći napad na sajtove američke vlade i sajtove muzičke industrije. FBI je morao da očekuje našu reakciju na SOPA zakon i hapšenje vlasnika Megaaplouda", navodi se u saopštenju grupe "Anonimni" koje je objavljeno na njihovom Tviter nalogu.\nGrupa je objavila i lične informacije o bivšem senatoru iz Konetiketa Krisu Dodu koji je danas predsedavajući Mošn Pikčer Asociešn of Amerika.\nPorparol ministarstva pravde izjavio je povodom slučaja da sajt ministarstva "opslužuje veliki broj korisnika, zbog čega je došlo do degradacije usluge".\nOmiljeno "oružije" grupe "Anonimni" nije klasično hakovanje sajtova već preusmeravanje saobraćaja na zeljeni sajt koji se zbog velikog priliva korisnika na adresu blokira.


Hag: Haradin Bala na slobodi\nPredsednik Haškog tribunala Teodor Meron odobrio je da Haradin Bala, bivši pripadnik Oslobodilačke Vojske Kosova (OVK) osuđen u septembru 2009. godine na 13 godina zatvora za zločine počinjene u logoru Lapušnik, bude pušten pre isteka kazne, objavljeno je u sredu uveče u Haškom tribunalu.\nBali je suđeno zajedno sa Fatmirom Limajem i Isakom Musliujem, koji su oslobođeni optužbi.\nPrema praksi tribunala, osuđenima može biti odobreno puštanje na slobodu nakon što odsluže dve trećine izrečene kazne, u koju se uračunava vreme provedeno u pritvoru.\nU slučaju Haradina Bale, odluka je doneta u junu ove godine, uz nalog da stupa na snagu 31. decembra 2012. godine, pod uslovom da se osuđeni u tom periodu dobro vlada. S obzirom na to da nije bilo primedbi i da se francuske vlasti nisu protivile odluci, odobreno je da Bala bude pušten na slobodu poslednjeg dana prošle godine, navodi se u odluci, prenosi Tanjug.


Novi superkompjuteri sa AMD EPYC platformom se uključuju u COVID-19 istraživanja - BIGportal.ba\n16 Maja, 2020 066\nKompanije AMD i Lenovo su, u saradnji sa holandskim Nacionalnim institutom za subatomsku fiziku – i Nikhefom, objavili da će novi i tek instalirani računski sistem, koji je trenutno u fazi testiranja, biti posvećen istraživanju COVID-19 virusa.\nOvaj sistem računara je namenjen za proračune iz sfere fizike čestica i gravitacionih talasa. DC-proširenje zasnovano na Lenovo ThinkSistem SR655 serverima instalirano je da se pripremi za sve veće protoke podataka koji dolaze iz CERN-a, gde se predviđa da akcelerator čestica velikog hadronskog sudara proizvede deset puta više od trenutne količine podataka. Prošle nedelje su isporučena i instalirana ukupno četiri serverska ormana, sa više od 3800 AMD EPYC procesorskih jezgara i 31 terabajta memorije.\nNova izgradnja klastera najavljena za ovu nedelju sledi nakon prošlogodišnjeg dogovora sa Nikhefom, koji je najavio proširenje svog centra podataka preko Dell EMC PoverEdge R6415 servera koje pokreće AMD EPYC. Institut doprinosi stvaranju budućih tehnologija, pri čemu će fizika čestica imati ključnu ulogu u razvoju interneta, GPS navigacije, napredne senzorske tehnologije i tehnika medicinskog snimanja.\nNajava dolazi nakon što je AMD objavio nedavne planove s Nacionalnom laboratorijom Lawrence Livermore i Penguin Computing u SAD-u za nadogradnju klasičnog klastera visokih performansi (HPC) “Corona”, koji bi pomogao u istraživanju COVID-19. Corona sistem će koristiti COVID-19 HPC Consortium, američko partnerstvo koje pruža besplatne računarske resurse naučnicima iz cele zemlje koji su angažovani u borbi protiv COVID-19 virusa.\nZa samo 17 sekundi možete da doživite vrhunac u vožnji


U Norveškoj, Švedskoj, SAD i Finskoj najviše građana plaća za medijski sadržaj - Svet - Dnevni list Danas\nPočetna » Svet » U Norveškoj, Švedskoj, SAD i Finskoj najviše građana plaća za medijski sadržaj\nObjavljen novi digitalni izveštaj Rojters instituta\nU Norveškoj, Švedskoj, SAD i Finskoj najviše građana plaća za medijski sadržaj\nD. Lazić09.07.2021. 15:00\nFoto: Pixabay/Biljana Jovanovic/BIljaST\nPotreba za adaptacijom na nove uslove virusa korona je dovela do ubrzanog stavljanja u upotrebu novih poslovnih modela u medijima, kao što je pretplata i članarina. Prema izveštaju „Digital News Report 2021“ instituta Rojters vidimo kakav je uspeh ovo rešenje donelo.\nPobednik nosi sve u većem broju država, odnosno najveći mediji sav prihod od pretplata, ali to nije slučaj u Americi i Norveškoj gde polovina onih koji plaćaju, dodatno uzima članarinu u lokalnim i regionalnim onlajn izvorima.\nUspeh velikih preduzeća je posledica i njihove mogućnosti da promovišu preko drugih kanala kao što su radio i televizija da na njihovim portalima imaju opširnije vesti.\nZabeleženo je da prosečan procenat ljudi koji su platili neki vid onlajn informisanja, iz 20 zemalja koje su učestvovale u istraživanju od 2016. do 2020. godine, iznosi svega 17 odsto – dva odsto više nego prethodne godine.\nNorveška prednjači i diže prosek sa svojih 45 odsto, prate je Švedska sa 30 odsto, Amerika i Finska sa oko 20.\nPolovina svih pretplatnika u Sjedinjenim Državama plaća jedan od ovih: Njujork Tajms, Vašington Post ili Volstrit Džurnal Journal, dok u Finskoj gotovo polovina pretplatnika plaća samo jednu publikaciju, vodećeg izdavača Helsingin Sanomat.\n„Videli smo značajno povećanje plaćanja za internet vesti u malom broju bogatijih zapadnih zemalja, ali ukupan procenat ljudi koji plaćaju vesti na mreži ostaje niska“, saopštava u svom izveštaju Rojters Institut.\nVeb stranice medija pružile su opsežne lokalne informacije o podacima virusa korone, takođe i proveravanje činjenica i druga objašnjenja, navodi se u izveštaju.\nPrimer u povećanju dometa tokom pandemije je ABC u Australiji, što je podstaklo sektor čiji su legitimitet i finansiranje bili ugroženi kombinacijom promene ponašanja potrošača i napadima populističkih i desničarskih političara.\nGrupa ljudi koja se pretplaćuje na onlajn medije obično je starija, boljeg finansijskog stanja i višeg obrazovanja. Prosečnog uzrasta od 40 do 45 godina u Španiji i preko 55 godina u Danskoj.\nRazlozi zašto se ljudi ne odlučuju za pretplatu variraju, najučestaliji su nedovoljna zainteresovanost za vesti, manjak prihoda ili želja da prate više izvora a ne da se ograniče na jedan ili dva.\nČlanarinaMedijiNovinarstvoonlajn pretplataRojtersvirus koronaBeograd


OVO JE SRPKINJA POGINULA U BARU: Branislava otišla s prijateljicama na 39\t176\nJelena Ivić\t 16.09.2019. 05:47h\nTroje svedoka, koje je predložila odbrana Vojislava Stojičića, reklo je na suđenju da je on kritičnog dana bio sa njima u igraonici\nTroje svedoka reklo je na suđenju Vojislavu Stojičiću (38), sinu ubijenog policijskog generala Radovana Stojičića Badže, koji je optužen za pljačku vile direktora "Granda" Saše Popovića, da je on u vreme kada se dogodila pljačka bio s njima na proslavi dečjeg rođendana u igraonici.\nStojičić je od hapšenja tvrdio da je nevin i da ima alibi, ali je tužilaštvo ostalo pri navodima da je on odgovoran za krađu Popovićevog sefa u kom su bili skupoceni satovi, vrednosti preko 100.000 evra. Oni su kao mogućnost naveli i to da je Stojičić razbojništvo počinio u trenutku kada se nakratko iskrao iz igraonice, koja se nalazi nepun kilometar dalje od Popovićeve kuće.\nBiće još svedoka\nTroje svedoka je, međutim, kategorički tvrdilo da je Stojičić sve vreme bio na proslavi rođendana, kao i da nije bilo nikakve šanse da se iskrade, a da to ostane neprimećeno.\nuhapšen pet meseci posle pljačkefoto: Ana Paunković\n- U pitanju su svedoci koje je predložila Stojičićeva odbrana. Na sledećem pretresu, koji je zakazan za oktobar, biće saslušano još troje ljudi, i to zbog istih okolnosti - rekao je za Kurir dobro obavešten izvor.\nPodsetimo, sin ubijenog policijskog generala uhapšen je sredinom avgusta 2018, pet meseci nakon pljačke. On je identifikovan pomoću DNK traga koji je pronađen na ispražnjenom sefu, odnosno njegovom ključu. Tokom suđenja saslušani su i veštaci koji su ispitivali pronađeni DNK trag, a potom ga povezali sa Stojičićem.\nMeđutim, stručni saradnik odbrane iz ove oblasti tvrdio je na sudu da se na osnovu količine pronađenog materijala ne može sa sigurnošću tvrditi da pripada optuženom. Stojičić je ranije tokom postupka tvrdio da mu je ceo slučaj namešten iz osvete prema njegovom pokojnom ocu. On je u pritvoru proveo sedam meseci, nakon čega je premešten u kućni pritvor s nanogicom.\n100 hiljada evra je vrednost satova ukradenih iz sefa direktora "Granda" 7 meseci je Vojislav Stojičić proveo u klasičnom pritvoru\n(Kurir.rs/I. Milićević/ Foto: Vladimir Šporčić, Ana Paunković)\nSASLUŠANI SUPRUŽNICI POPOVIĆ NA SUĐENJU BADŽINOM SINU: Saša: Ne znam čoveka koji je našao sef! Suzana: To je bio naš prijatelj Vlada!\nVojislav StojičićSaša Popovićsuđenjepljačka viletreći sud\nOVO JE SRPKINJA POGINULA U BARU: Branislava otišla s prijateljicama na more, pa stradala u saobraćajnoj nesreći, UDARIO JE BMW 39\t176


Skagen Havn Inlet : hoteli blizu, fotografije, adresa, Данска plan, blizu, rezervacija\nSkagen Havn Inlet (Данска)\nVodena povrÅ¡ina: Kattegat to Skagen Harbour\nNa 4 minuta kolima udaljenosti od centra, ovaj hotel u ulici C.S.Møllersvej Nr. 7 sa pozicijom jugozapad za grad Skagen, idealan je za otkrivanje svih lepota grada, bez obzira da li ostajete samo nekoNastavakliko dana ili planirate duži boravak.Stil hotela Mirabel Apartments je Porodičan, a pruža pun komfor i usluge kao što su: n.a.. Sakrijte\nHotel ima 50 soba/e/u, i to od soba tipa Room do soba tipa Room. Cene najjeftinijih soba u hotelu Hotel Den Gamle Skibssmedie kreću se od 67 178 dinar - Srbija . Pozicija ovog hotela je jugozapad za gNastavakrad Skagen, a nalazi se u ulici Vestre Strandvej 28, na samo 5 minuta kolima od centra grada.Stil hotela Hotel Den Gamle Skibssmedie je Porodičan, a pruža pun komfor i usluge kao što su: Bar, Besplatan parking. U njemu postoji brza internet konekcija.Ovaj hotel pruža i posebne pogodnosti, kao što je na primer: terasa.Napomena:U ovom hotelu biće Vam na raspolaganju parking uz naplatu.Sakrijte\nStil hotela Den Gamle Skibssmedie Apartments je Porodičan, a pruža pun komfor i usluge kao što su: n.a.. Na 5 minuta kolima udaljenosti od centra, ovaj hotel u ulici Vestre Strandvej 26 sa pozicijom jNastavakugozapad za grad Skagen, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Sakrijte\nU hotelu Skagen Sømandshjem pronaći ćete sve usluge, a posebno: n.a.. Kategorija mu je tri zvezdice, a stil Porodičan.Na 18 minuta hodom udaljenosti od centra, ovaj hotel u ulici Østre Strandvej 2 sa Nastavakpozicijom jugozapad za grad Skagen, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Skagen Sømandshjem ima 29 soba/e/u, čiji se široki spektar kreće od soba tipa Room do soba tipa Room, a najniža cena je 54 502 dinar - Srbija . Sakrijte\nPozicija ovog hotela je jugozapad za grad Skagen, a nalazi se u ulici Bankvej 2, na samo 18 minuta hodom od centra grada.U hotelu Foldens Annex pronaći ćete sve usluge, a posebno: n.a.. Kategorija mu Nastavakje tri zvezdice, a stil Porodičan.Sakrijte


Srpska triatlonska unija – Istorijat i pravila | Running Club Niš\nU skladu sa Statutom Trkačkog udruženja RCN, pristupili smo Srpskoj triatlonskoj uniji – STU. Shodno tome, omogućili smo licencitanje RCN članova koji se žele takmičiti u triatlonskim disciplinama u zemlji i inostranstvu.\nNa kraju teksta linkovani su kalendar trka u Srbiji i kategorizacija triatlonskih disciplina.\nDanas Srpska triatlonska unija pravi planove za razvoj ovoga sporta kroz intenzivniji rad sa mladjim kategorijama i pripremu naših najboljih takmičara za kako bi se kvalifikovali za naredne Olimpijske igre.\nStandardne distance Srpske triatlonske unije možete pogledati ovde\nKalendar trka Srpske triatlonske unije možete pogledati ovde


"Svi iz bezbednosnih snaga mogu da kupe jeftine stanove" - B92.net\nIzvor: Tanjug subota, 26.05.2018. | 22:51\nTo je izjavio ministar unutrašnjih poslova Nebojša Stefanoviæ i dodao da æe to pravo imati i penzionisani pripadnici snaga bezbednosti.\n"Usvajanjem novog zakona stvorene su moguænosti da zapoènemo izgradnju stanova za policajce, vojnike, pripadnike BIA i drugih bezbednosnih snaga naše zemlje, što pokazuje poštovanje tih ljudi i njihovg posla", rekao je Stefanovicjh gostujuæi na RTS-u povodom Dana Ministarstva unutrasnjih poslova i Dana policije koji se obeležavaju sutra.\nOn je naveo da oèekuje da æe ove godine poèeti izgradnja oko 5.000 stanova i istakao da ne postoji neka odreðena kvota ili limit veæ da je želja da svi koji žele da kupe stan to i uèine.\n"Svako ko bude želeo da kupi stan po povoljnim uslovima moæi æe to da uèini, jer æe najskuplja cena biti 500 evra po kvadratu u više gradova Srbije. Hoæemo da ovim gestom pokažemo da brinemo i o standardu tih ljudi i njihvih porodica", naglasio je ministar.\nOn je takoðe najavio da æe u Srbiji biti nastavljene akcije hapšenja narko dilera, podseæajuæi da je nedavno uhapšeno 67 osoba koja se sumnjièe da su preprodavali drogu posebno u blizini škola.\n"Naš posao je da zašittimo graðane Srbije a pre svega one najmlaðe od trgovaca drogom. Mislim da smo prethodne godine, kada smo zaplenili 4.1 tonu droge - najviše u poslednjih 10 godina, pokazali da æe nam to i dalje biti prioritet", naglaiso je Stefanoviæ.\nOsvræuæi se na akciju austrijske policije u kojoj je uhapšeno 24 Srba osumnjièenih za promet droge, Stefanoviæ je istakao da je meðuanrodna saradnja važna stvar, te da Srbija zajedno sa policijama i regiona i Evrope saraðujemo u probri protiv droga.\n"Hoæemo da štitimo kako naše graðen tako i graðane drugih država koje su naši partneri u borbi protiv svih oblika kriminala", istakao je ministar.\nOn je ukazao i da je država prepoznala znaèaj koji policijaci imaju i koliko se bore da štite sigurnost i bezbednost naše zemlje, ne samo danas nego i u svim vremenima u našoj prošlosti.\n"Hoæemo da pokažemo da to poštujemo. Zato svi policajci danas imaju novu uniformu, nova vozila, imaju dovoljno nove opreme, ali naravno da uvek može bolje i radimo na tome. Zahvaljujuæi naporima i Predsenika i Vlade uspeli smo da obezbedimo i poveæanje plata od 10 odsto i predsenik je rekao da æemo se triditi da obezbedimo dovoljno sredstava i za novo poveæanje plata", napomenuno je ministar.\nStefanoviæ je dodao da æe se sutra biti obeležen Dan MUP-a i policije, te da æe prvi defile poèeti veæ u 9:30 i proæi æe Knez Mihailovom ulicom.\nOn je graðane pozvao da doðu na centralnu manifestaciju povodom obeležavanja praznika policije ispred Doma narodne skupštine, uz poruku da je Dan policije posveæen svim graðanima, porodici i bezbednosti.


Šta je ministar poručio iz Guče o kosovskom problemu? - Smedia\nŠta je ministar poručio iz Guče o kosovskom problemu?\nSrbija je u pregovorima oko Kosova spremna na kompromis, ali kompromis mora biti po Ustavu i Rezoluciji 1244, jer je Kosovo oduvek bilo, jeste i biće Srbija.\nTo je izjavio ministar za inovacije i tehnološki razvoj Nenad Popović.\nOn je to rekao juče otvarajući Dragačevski sabor trubača u Guči, odakle je poručio i da će se u Prizrenu opet pevati "Srpska se truba sa Kosova čuje".\nPopović je ukazao da Srbija nije u lakoj situaciji, jer je sa raznih strana pritiskaju zbog Kosova, ali je podsetio da su naši preci bili u još težim situacijama pa su uvek bili junaci i čuvali Kosovo.\n"I mi ćemo se boriti za Kosovo. Srbi nisu kukavice, Srbi su hrabar narod i mi ćemo opravdati hrabrost naših predaka. Naravno, Srbija je mudra i pametna i Srbija je u ovim pregovorima oko Kosova spremna na kompromis, ali kompromis mora biti po Ustavu Srbije i...


Modifikovani Apple Lightning kablovi kao alati za hakerske napade - BIGportal.ba\nModifikovani Apple Lightning kablovi kao alati za hakerske napade\n14 Avgusta, 2019 14 Avgusta, 2019 020\nDodaci za uređaje koji dolaze direktno iz kompanije Apple skupi su za pojedine korisnike, pa se zbog toga mnogi odlučuju za kopije koje su obično prilično jeftinije od originala.\nKompatibilnost na stranu, bezbjednost je, kako se čini, najbolji razlog da se ovakva rješenja izbjegavaju.\nJedan od takvih razloga pojavio se u izveštaju koji je nedavno objavljen, a u kojem se opisuje modifikovani Lightning kabl koji hakerima dozvoljava da nekom uređaju pristupe sa određene udaljenosti. Naime, sigurnosni istraživači su došli do lažnih Lightning kablova koji kada se uključe otvaraju prikačeni uređaj za hakerske napade. Najgore je to što se radi o pravim Apple kablovima koji su kupljeni legalno, te potom modifikovani tako da su im dodavane komponente koje dolaze sa odgovarajućim skriptama i napadačima omogućavaju da pokreću maliciozne programe na pogođenim uređajima.\nJoš uvek nije poznato da li postoji zaštita od ovakvih napada, ali se svakako pokreću pitanja o tome koliko naizgled legitimni dodaci mogu da pomognu potencijalno fatalne napade. Eksperti ističu da je najveći problem to što je kablove skoro nemoguće razlikovati od originalnih, pa ako prvu meru zaštite preporučuju da se oprema kupuje samo kod proverenih prodavaca.\nU ovim dijelovima Banjaluke danas “suve” česme – zbog radova


Aleksandra Prijović tri puta zvala policiju! (VIDEO) - ShowBiz - Region - Vesti - Svet Plus\n10:22 8. APR 2021.\nPevačica Aleksandra Prijović Živojinović pre tri godine udala se za Filipa Živojinovića i tada dospela u veliku žižu interesovanja, ali sa medijskom pompom izgleda baš i ne zna da se nosi.\nOna je protekle nedelje, naime, bila "meta" ekipe "Paparaco lova", koja ju je pratila, a onda je pevačica počela da zove policiju koja je izlazila čak tri puta na njen poziv, što je neubičajeno. Uglavnom policija dođe samo jednom, ali kako se tvrdi u pomenutoj emisiji, Prija je korstila svoje "veze".\nInteresantno je da je u trenucima kada je policija dolazila, u kuću Aleksandre i Filipa došao pevačicin menadžer, a da u njihovom domu nije bio ni Filip, pa čak ni sin Aleksandar, kao ni njegova dadilja i vozač.\nSpekuliše se da je Aleksandra želela da spreči ekipu popularne emisije da usnime dolazak njenog menadžera u njenu kuću.\nPitanje je zbog čega je Aleksandra ovako reagovala s obzirom na to da je kasnije u društvu menadžera otišla da se nađe upravo sa svojim suprugom Filipom?